title: Rauhanrikos

text: Vuoden 1734 laissa oli säännökset kirkkorauhasta (rikoskaaren 18 luku), käräjärauhasta (18 luku), kotirauhasta (20 luku), yleisestä maanrauhasta (21 luku), tierauhasta (21 luku) ja naisrauhasta (22 luku). Rikoskaaren 23 luvun otsikko ja sisältö oli ""Mitä ne menettävät, jotka rauhavalan rikkovat. 1 § Joka rauhavalan rikkoo, mies tahi nainen kaupungissa tahi maalla, sakoitettakoon sata talaria ja menettäköön kunniansa. Jos siinä surma tahi ryöstäminen tapahtuu, menettäköön oikean kätensä ja henkensä. Joka toisen kerran rauhavalan rikkoo, sakoitettakoon kaksisataa talaria. Joka ei voi sakkoa maksaa, rangaistakoon niinkuin Rangaistuskaaressa säätään. Jos rauhavalan rikkoja teossansa surmataan, haavoitetaan tahi lyödään, olkoon kostamatta kaikki, mitä siinä saapi.""


title: Rauhanrikos

text: Suomen rikoslain (39/1889)  24 luku määräsi rangaistuksen sille, joka rikkoi kotirauhan tai rauhan talossa tai aluksessa, jossa keisari oleskeli (1 §). Sama pykälä sääti rauhan myös taloon, jossa valtiosäädyt, yksittäinen sääty tai valiokunta kokoontui, sekä virkahuoneisiin. Kaksi pykälä koski laitonta kotietsintää ja pykälä kolme tahallista toisen talon ikkunan rikkomista sekä kiven heittämistä ja ampumista toisen taloon. Pykälä neljä koski hautarauhaa ja pykälä viisi määräsi, että mainitut rikokset oli asianomistajan ilmoitettava syytteeseen pantaviksi.


title: Rauhanrikos

text: Laitonta kotietsintää koskeva kaksi pykälä ja hautarauhaa koskeva neljä pykälä kumottiin vuoden 1999 alussa. Hautarauhan rikkominen säädettiin tästä lähtien rangaistavaksi rikoslain 17 luvun 12 pykälässä ja laittoman kotietsinnän sijaan tuli virkavallan anastus (16 luku 9 §). Muut 24 luvun pykälät muutettiin vuonna 2000. Kotirauhan rikkomista koskeva yksi pykälä sai nykyisen sisältönsä 2009 ja julkisrauhaa koskeva kolme pykälä 2005.


title: Rauhanrikos

text: Rikoslain 42 luvun 7 pykälä kuului 1889–1995: ""Joka yleisellä tiellä, kadulla, kulkuväylällä, tahi muussa julkisessa paikassa, taikka julkisessa toimituksessa tahi yleisessä kokouksessa meluamalla tahi kiroilemalla häiritsee rauhaa, taikka harjottaa muuta ilkivaltaa, taikka matkaan saattaa häiriötä antamalla tulipalon tahi muun vaaran merkin, vaikka tietää, ettei sellaista vaaraa olekaan, rangaistakoon enintään kolmensadan markan sakolla taikka vankeudella korkeintaan kolmeksi kuukaudeksi."" Pykälää muutettiin vuonna 1995, jolloin sensisällöksi tuli ""Joka yleisellä tiellä, kadulla, kulkuväylällä tai muussa julkisessa paikassa taikka julkisessa toimituksessa tai yleisessä kokouksessa meluamalla tai kiroamalla häiritsee rauhaa taikka harjoittaa muuta ilkivaltaa, on tuomittava ilkivallasta sakkoon."" Pykälä kumottiin lailla rikoslain muuttamisesta (563/1998), joka tuli voimaan vuoden 1999 alussa. Nykyisin vastaavat oikeussäännökset ovat järjestyslaissa.


title: Takuueläke

text: Takuueläke on tarkoitettu kaikkein pienituloisempien eläkeläisten indeksiin sidotuksi toimeentuloksi. Jos eläkkeensaajan kansaneläke ja ansioeläke jäävät alle laissa määritellyn eläketulorajan, puuttuva osa maksetaan takuueläkkeenä.


title: Takuueläke

text: Takuueläke otettiin Suomessa käyttöön 1. maaliskuuta 2011. Eläkkeensaajan saamat ansio- tai pääomatulot, omaisuus tai omaishoidon tuki eivät pienennä takuueläkettä.


title: Takuueläke

text: Takuueläkkeeseen on oikeus:


title: Takuueläke

text: Laissa määritelty eläketuloraja vuonna 2016 on 760,11 euroa eli pienimpien eläkkeiden saajille maksetaan niin paljon takuueläkettä, että heidän eläkkeidensä yhteissummaksi tulee 766,85 euroa. Takuueläkkeen laskentakaava rikkoo kuitenkin Euroopan sosiaalisen peruskirjan määräystä, jonka mukaan vähimmäissosiaalietuuksien on oltava vähintään 50 prosenttia maan mediaanitulosta. Euroopan neuvoston Sosiaalisten oikeuksien komitea päätti tämän vuoksi lokakuussa 2014, että Suomen pitää nostaa takuueläkkeen määrä vähintään 1000 euroon.


title: Takuueläke

text: Jos eläkkeensaajan kokonaiseläke on enintään takuueläkkeen suuruinen, siitä ei peritä valtion- kunnallis- eikä kirkollisveroa.


title: Takuueläke

text: Jos vanhuuseläke on myönnetty varhennettuna vanhuuseläkkeenä, myös takuueläkkeeseen tehdään varhennusta vastaava vähennys.


title: Takuueläke

text: Perhesuhteet eivät vaikuta takuueläkkeen määrään: täysimääräinen takuueläke on yhtä suuri riippumatta siitä, onko henkilö avo- tai avioliitossa vai asuuko hän yksin. Muut tulot kuin eläketulot eivät vaikuta takuueläkkeen määrään. Takuueläke otetaan huomioon tulona eläkkeensaajan asumistukea myönnettäessä.


title: Takuueläke

text: Takuueläkkeen suuruuteen vaikuttavat kaikki muut eläkkeet Suomesta ja ulkomailta. Ne vähennetään takuueläkkeen täydestä määrästä sataprosenttisesti. Eläkkeisiin luetaan mukaan myös esimerkiksi leskeneläkkeet ja tapaturmaeläkkeet. Laissa on tarkka luettelo siitä vähennettävistä eläkkeistä. Takuueläkettä eivät pienennä eläkettä saavan hoitotuki, rintamalisät eikä eläkkeen lapsikorotus.


title: San Patricios

text: San Patricios -nimellä kutsutaan irlantilaisia sotilaita, jotka loikkasivat Meksikon–Yhdysvaltain sodassa Meksikon puolelle. He taistelivat sodassa hyvin ja heidän muistoaan kunnioitetaan edelleen Meksikossa.


title: San Patricios

text: Yhdysvaltain vakinaisessa armeijassa yhdistyi kova kuri ja irlantilaisten sotilaiden syrjiminen. Upseerit ja aliupseerit tekivät usein pilaa katolisten irlantilaisten uskonnosta, kielestä ja olemuksesta. Irlantilaiset kokivat, että heitä rangaistiin pienistäkin rikkeistä ankarasti. Kun Yhdysvaltain armeijan päävoimat olivat Meksikon–Yhdysvaltain sodan aikana leiriytyneinä Rio Granden rannalla, useat irlantilaiset kokivat että heitä oli muun muassa ruoskittu epäoikeudenmukaisesti. Lopulta irlantilainen kersantti John Riley sai tarpeekseen huonosta kohtelusta ja ui Rio Granden yli meksikolaisten leiriin, jossa hänet toivotettiin tervetulleeksi. Riley palasi takaisin joen toiselle puolelle ja houkutteli mahdollisia loikkareita viskillä, naisilla ja lupauksella 130 hehtaarista hyvää viljelysmaata. Riley sai houkuteltua yli 200 irlantilaista ja muutaman katolilaisen saksalaisen loikkaamaan meksikolaisten puolelle.


title: San Patricios

text: Loikkareista harjoitettiin tykkimiehiä ja heistä perustettiin pataljoona. Pataljoona sai nimen "Batallón de San Patricio", Irlannin suojeluspyhimyksen, Pyhän Patrickin mukaan. Joukon tunnuksena oli vihreä silkkilippu, jossa oli toisella puolella kultaisen harpun kuva ja teksti "Erin go Bragh" – ikuisesti Irlanti. Toisella puolella oli Pyhän Patrickin kuva ja teksti "San Patricio". Riley sai Meksikon armeijan luutnantin arvon ja myöhemmin kun yksikkö menestyi taistelussa hänet ylennettiin everstiksi.


title: San Patricios

text: Pataljoona osallistui taisteluihin ensi kertaa Monterreyn taistelussa. Pataljoona taisteli hyvin Buena Vistan, Cerro Gordon ja Churubuscon taistelussa ja pataljoonaa pidettiin Meksikon armeijan parhaana tykkiväkenä. Irlantilaiset taistelivat rohkeasti, koska heitä uhkasi hirttotuomio, jos he jäisivät vangeiksi. Buena Vistan taistelussa pataljoona kärsi kolmasosan vahvuudestaan tappioina. Chrubuscon taistelussa pataljoona menetti 60 % vahvuudestaan tappioina ja 70 irlantilaista jäi yhdysvaltalaisten vangeiksi. Sotaoikeudessa kaksikymmentä vankia sai viisikymmentä ruoskan iskua ja heille poltettiin D-kirjain poskeen kuumalla raudalla. Tämän jälkeen heidät vapautettiin. Myös Riley sai tämän tuomion. Kaksikymmentä vankia hirtettiin lähes välittömästi. Loput kolmekymmentä hirtettiin 13. syyskuuta 1847 joukkohirttäjäisissä Chapultepecin linnan edustalla.


title: San Patricios

text: Meksikolaiset kunnioittavat nykyään San Patricios -miehiä kansallissankareina. Méxicossa on muistomerkki, jonka luona irlantilaiset ja meksikolaiset kunnioittavat Batallón de San Patricion kaatuneiden muistoa kahdesti vuodessa, Pyhän Patrickin päivänä ja Churubuscon taistelun vuosipäivänä.


title: Pavel Lednjov

text: Pavel Serafimovitš Lednjov (, 25. maaliskuuta 1943 Gorki – 23. marraskuuta 2010 Moskova) oli neuvostoliittolainen nykyaikainen viisiottelija ja olympiavoittaja.


title: Pavel Lednjov

text: Lednjov osallistui olympialaisiin vuosina 1968, 1972, 1976 ja 1980. Hän voitti yhteensä seitsemän olympiamitalia – joukkuekilpailusta kaksi kulta, yhden hopean sekä henkilökohtaisesta kilpailusta hopean ja kolme pronssia. Lisäksi Lednjov voitti neljä henkilökohtaista maailmanmestaruutta vuosina 1973, 1974, 1975 ja 1978 sekä kaksi joukkuemaailmanmestaruutta 1973 ja 1974.


title: Julkisrauhan rikkominen

text: Julkisrauhan rikkominen on Suomen rikoslain mukainen rikos, jossa henkilö tunkeutuu, menee salaa, kätkeytyy tai jää julkisrauhalla suojattuun tilaan. Julkisrauhalla suojattuja paikkoja ovat muiden muassa virastot, liikehuoneistot, toimistot, tuotantolaitokset, kokoustilat, koulut, museot, sairaalat, vankilat ja puolustusvoimien tai rajavartiolaitoksen käytössä olevat alueet. Myös edellä kuvatun rakennuksen aidattu piha-alue, jonka aita on sellainen, ettei oleskelukiellon olemassaolosta ole epäselvyyttä, on julkisrauhan suojaama. Jos liikkumista tai oleskelua halutaan rajoittaa piha-aluetta laajemmalla alueella, voidaan käyttää poliisilain (493/1995)  52 pykälää. Säännös koskee myös ammatinharjoittamiseen ja harrastustoimintaan käytettäviä työtiloja. Julkisrauhan rikkomisesta tuomitaan sakkoon tai vankeuteen enintään kuudeksi kuukaudeksi. Mikäli teosta on aiheutunut vain vähäinen haitta, sitä ei pidetä julkisrauhan rikkomisena.


title: Julkisrauhan rikkominen

text: Törkeä julkisrauhan rikkominen on rikos, jossa syyllinen on varustautunut aseella tai muulla väkivaltaan soveltuvalla välineellä tarkoituksenaan käyttää väkivaltaa ihmisiin tai tarkoituksenaan vahingoittaa omaisuutta. Julkisrauhan rikkominen katsotaan törkeäksi myös silloin, kun rikoksen kohteena on eduskunnan, presidentin, valtioneuvoston, vieraan valtion edustuston tai hallitusten välisen järjestön käyttämä rakennus tai huoneisto. Tähän rikokseen syyllistyy myös silloin, kun teon kokonaisuuden arviointi johtaa siihen, että tekoa on pidettävä törkeänä. Törkeästä julkisrauhan rikkomisesta tuomitaan sakkoon tai vankeuteen enintään kahdeksi vuodeksi.


title: Julkisrauhan rikkominen

text: Oikeussäännösten tarkoituksena on suojella ihmisten rauhaa sellaisissa paikoissa, joissa he työskentelevät tai oleskelevat ja joihin ei voida soveltaa kotirauhan rikkomista koskevia säännöksiä. Julkisrauhaa voi rikkoa sekä yleisöltä suljetuissa tiloissa että paikoissa, joihin yleisöllä on pääsy. Oikeussäännös kattaa tilat sekä aukioloaikana että aukioloajan jälkeen.


title: Julkisrauhan rikkominen

text: Esimerkiksi kauppakeskus ei ole julkisrauhalla suojattu paikka, mutta kauppakeskuksen liikehuoneistot ovat, vaikka liikehuoneistot ovat samalla myös yleisiä paikkoja silloin, jos niihin on yleisöllä vapaa pääsy. Käytännössä tämä tarkoittaa sitä, että jos liikehuoneistoon, johon yleisöllä on vapaa pääsy, tunkeutuu, astuu voimaan säädös julkisrauhan rikkomisesta. Tällainen tapaus voi olla esimerkiksi kauppakeskuksessa olevan kaupan henkilökunnan tiloihin meneminen ilman lupaa. Myöskään varasto tai lato ei ole julkisrauhan piirissä.


title: Julkisrauhan rikkominen

text: Julkisrauhan rikkomista koskevia oikeussäännöksiä muutettiin lailla rikoslain muuttamisesta vuonna 2005.


title: Julkisrauhan rikkominen

text: Rikosnimike julkisrauhan rikkominen syntyi vuonna 2000 eduskunnan lakivaliokunnassa. Hallituksen esityksessä (HE 184/1999) nimikkeinä oli luvaton tunkeutuminen ja törkeä luvaton tunkeutuminen. Valiokunnan mielestä rikosnimikkeet eivät olleet onnistuneita, sillä ne eivät olleet informatiivisia eivätkä vastanneet esityksessä mainittuja rikoksen tekotapoja.


title: Punajalkasuula

text: Punajalkasuula ("Sula sula") on trooppisilla merialueilla elävä suulalaji. Se on maailman pienin ruskosuulalaji ja luultavasti maailman runsaslukuisin suulien heimon laji. Punajalkasuulasta tunnetaan useita eri värimuotoja. Samaan populaatioon voi kuulua sekä valkoisia että ruskeita lintuja. Kaikilla punajalkasuulilla ovat punaiset räpylät, joista laji on saanut nimensäkin. Kaloista ja kalmareista koostuvan ravintonsa punajalkasuula nappaa syöksysukelluksilla tai lennosta käsin. Punajalkasuulapari lisääntyy noin 15 kuukauden välein ja kasvattaa kerralla vain yhden poikasen.


title: Punajalkasuula

text: Punajalkasuula on sukunsa pienin laji. Sen pituus 66–77 senttiä, ja paino 850–1100 grammaa. Siipiväli on 91–101 senttiä. Naaraat ovat hieman koiraita suurempia. Lajilla on vahvat niskalihakset ja kiilamainen pyrstö. Nokka on pitkä, suippo ja reunoilta sahalaitainen, joka auttaa saaliin nappaamisessa. Naaman ympärystän iho on yleensä paljas. Silmät ovat nokan vierellä ja osoittavat suoraan. Silmien iiris on hyvin vaalea. Siivet ovat pitkät ja suipot. Ne ovat varsin takana ja auttavat punajalkasuulaa lentämään kovassa tuulessa ja sukeltamaan. Sen räpyläjalat ovat lyhyet ja vahvat. Jalat ovat hyvin takana helpottaen uimista ja niissä on myös runsaasti verisuonia poikasten lämmittämiseksi.


title: Punajalkasuula

text: Punajalkasuulalla on useita eri värimuotoja, joilla jokaisella on punaiset räpylät. Värimuunnoksia on seuraavanlaisia: valkopyrstöinen ruskea muoto, valkopäinen ja valkopyrstöinen ruskea muoto, kullanvalkoinen muoto, sekä valkoinen muoto, jonka siivissä mustaa. Lisäksi Galápagossaarilla elää mustapyrstöinen muoto. Galápagossaarten punajalkasuulista 95 prosenttia on ruskeita, loput valkoisia. Ruskeita ja valkoisia yksilöitä elää rinnakkain myös muilla alueilla kuten Tobagolla. Kullanruskeita yksilöitä elää vain Joulusaarella. Punajalkasuulan vatsapuoli on yleensä valkoinen, joka auttaa naamioitumaan saaliseläimiltä. Tummat höyhenet auttavat myös ruumiinlämmön ylläpidossa. Höyhenpuvussa on jatkuvasti sulkasato, pesintäaikaa lukuun ottamatta. Punajalkasuula ei kuitenkaan missään vaiheessa menetä lentokykyään. Koko höyhenys uusiutuu kerran tai kaksi vuodessa. Nokka on vaaleansininen. Nuoret linnut erottaa aikuisista mustanruskean nokan, vaaleanpunaisen naaman ja kellertävien jalkojen perusteella.


title: Punajalkasuula

text: Punajalkasuulaa muistuttaa tavallista suulaa, mutta suula on suurempi ja sillä on mustaa vain siipien kärjissä. Lisäksi sen silmien edustalla höyhenpeite, vaikka punajalkasuulalla silmien edusta on paljas. Laji muistuttaa myös nuoria ruskosuulia, joiden rinta ja kaula ovat kuitenkin tummemmat. Tämä jättää rinnan ja vatsan välille selvän värirajan, jota punajalkasuulalla ei ole. Ruskosuulan siipien alapinnat ovat myös vaaleat. Naamiosuulalla taas on musta naama ja tumma pyrstö. Lisäksi nuoret naamiosuulat ovat vatsapuolelta myös täysin vaaleita. Punajalkasuulasta sinajalkasuulan erottaa siitä, että sinijalkasuulan selkä ja pyrstö ovat tummia. Nuorilla sinijalkasuulilla on myös valkoinen vatsa ja vaaleaa siivissä.


title: Punajalkasuula

text: Punajalkasuulia elää ympäri maailman trooppisilla ja subtrooppisilla merialueilla. Se on laajimmalle levinneitä suulalajeja ja ilmeisesti maailman runsaslukuisin suulalaji. Yksi suurimmista populaatioista elää Galápagossaarilla, jossa elää arviolta neljännesmiljoona paria.


title: Punajalkasuula

text: Punajalkasuulasta erotetaan eri lähteissä 2–4 alalajia. Nimikkoalalaji "S. s. sula" elää Karibialla ja Lounais-Atlantilla, "S. s. rubripes" elää Tyynenmeren keski- ja länsiosissa, ja Intian valtameren alueella. Kolmas alalaji on "S. s. websteri", jota tavataan Tyynen valtameren itäosissa.


title: Punajalkasuula

text: Punajalkasuulan saalistusalueet ovat avomerellä. Se pesii trooppisilla rannikkoalueilla ja saarilla, pääasiassa kuitenkin koralliatolleilla ja vulkaanisilla saarilla. Pesimispaikat ovat puissa ja pensaissa.


title: Punajalkasuula

text: Punajalkasuula ei ole maailmanlaajuisesti uhanalainen, mutta on on taantunut tasaisesti viime vuosisatojen aikana. Yhdyskuntia on hävinnyt etenkin Intian valtamereltä ja Atlantin eteläosista. Jotkin paikalliset populaatiot ovat ihmistoiminnan takia uhattuna. Suurimmat uhat ovat metsien hakkuut ja kalastusteollisuus, koska metsien hävittäminen tuhoaa punajalkasuulien pesimäpuita ja kalastus vie suulilta ravintoa. Huolta on aiheuttanut myös se, että ihmisen keräävät suulien munia ja myyvät niitä ympäri maailmaa. Tämän takia munienkeruu on riistäytynyt käsistä. Punajalkasuula on nykyään rauhoitettu joillain alueilla. Tapa pesiä puissa on saattanut myös suojella lajia jossain määrin ihmisen häirinnältä ja auttaa sitä pysymään suhteellisen runsaslukuisena.


title: Punajalkasuula

text: Punajalkasuula on hyvin sosiaalinen lintu. Se voi pesiä useiden satojen suulaparien muodostamissa yhdyskunnissa. Laji enimmäkseen päiväaktiivinen, mutta voi liikkua yölläkin saalistaakseen pinnalle nousevia kalmareita. Kalastusretket voivat kestää useita päiviä. Punajalkasuulan retket ovat pidempiä kuin millään muulla suulalajilla. Se levittää höyheniinsä sukimarauhasesta öljyä, joka pitää ne vedenpitävinä ja auttaa lämmön säilyttämisessä. Muita tapoja säädellä ruumiinlämpöä ovat räpylöiden levittäminen, siipien nostaminen keholta sekä jaloille ulostaminen, jotka auttavat ruumiin viilentämisessä. Saadakseen lisää lämpöä punajalkasuula levittää siipensä aurinkoon päin, jolloin siipien mustat kohdat imevät itseensä lämpöä.


title: Punajalkasuula

text: Punajalkasuulan päästämät äänet ovat vaihtelevia. Niitä käytetään sekä soidinmenoissa, että muussa viestinnässä. Eri sukupuolten henkitorven ja äänielinten rakenne ovat erilaiset, joten niiden ääntely on erilaista. Koiras pystyy päästämään heikkoja surumielisiä vihellyksiä, naaras taas päästää kaakattavia ja törähteleviä ääniä. Nuorten lintujen ääntely on samanlaista kuin naarailla.


title: Punajalkasuula

text:
Punajalkasuulan suosikkiravintoa ovat lentokalat ja kalmarit. Se syö kuitenkin kaikkea saatavilla olevaa kalaravintoa ja seuraa usein myös kalastusaluksia. Lajin ravinnonhakuretket ovat pidempiä kuin millään muulla suulalajilla,
jopa 150 kilometrin pituisia. Suulat etsivät saalista ilmasta käsin hyvän näkönsä avulla. Havaittuaan saaliin, punajalkasuula syöksyy suoraan veteen nappaamaan saaliseläimen. Se saattaa sukeltaa jopa 30 metrin syvyyteen Naaraat pystyvät sukeltamaan syvemmälle kuin koiraat suuremman painonsa ansiosta. Saalis niellään ennen pintaan nousua, jotta lajitoverit eivät ehtisi varastaa sitä. Punajalkasuulat kalastavat nimittäin parvina. Punajalkasuulat voivat saalistaa myös delfiinien ja tonnikalojen kanssa, jotka paimentavat kalaparvia pintaa kohti. Muita suulia pienempänä ja ketterämpänä punajalkasuula kykenee nappaamaan saaliin myös lennosta käsin. Tapa on tehokas etenkin lentokalojen saalistuksessa.


title: Punajalkasuula

text: Punajalkasuulat pesivät yhdyskunnissa. Niiden pesimäalueiden vuodenaikojen vaihtelut ovat vähäisiä, joten laji aloittaa pesinnän kun ruokaa riittävästi saatavilla. On kuitenkin melko tavallista, että saaliskalojen määrä vähenee pesinnän myöhemmässä vaiheessa, jolloin poikasia saattaa kuolla joukoittain nälkään. Punajalkasuulat parittelevat noin 15 kuukauden välein. Koiraat yrittävät houkutella naaraita esittämällä niille soidinesitystä, jonka aikana koiraat kääntävät nokkansa, pyrstönsä ja siipensä osoittamaan ylöspäin. Kun pari on muodostettu, se palaa samalle pesintäpaikalle vuosi toisensa jälkeen. Punajalkasuula rakentaa oksista kyhätyn pesänsä pensaan päälle tai pienen puun oksille. Se on ainoa puussa pesivä suulalaji. Pesät ovat varsin huteria. Naaras munii kerralla vain yhden liidunvalkean munan, jota molemmat vanhemmat hautovat noin 45 päivää. Poikaset eroavat aikuisista mustanruskean nokan, kellertävien jalkojen ja purppuranvärisen naaman perusteella. Poikanen jättää pesän ja tulee lentokykyiseksi noin kolmen kuukauden ikäisenä. El Niño-vuosina, jolloin ravintoa on niukasti, pesästä lähtö voi kestää paljon pidempäänkin. Täysikasvuisiksi tultuaan poikaset levittäytyvät laajalle alueelle, jopa tuhansien kilometrien päähän synnyinseudultaan. Nuoret linnut tulevat sukukypsiksi 2-3 vuoden ikäisinä. Lisääntyvän punajalkasuulan keskimääräinen elinikä on noin 23 vuotta, mutta voi elää yli 40-vuotiaaksikin.


title: Guy Barnea

text: Guy Marcos Barnea (, s. 9. syyskuuta 1987 Be'er Sheva, Israel) on israelilainen uimari.


title: Guy Barnea

text: Barnea on saavuttanut 50 metrin selkäuinnissa pronssia Budapestin EM-kilpailuissa 2010 ajalla 25,04 ja Debrecenin EM-kilpailuissa 2012 ajalla 25,14 sekä hopeaa lyhyen radan EM-kilpailuissa Chartres'ssa 2012 ajalla 23,46. Eindhovenin EM-kilpailuissa 2008 hän oli samassa lajissa neljäs ja 100 metrin selkäuinnissa seitsemäs. Hän sijoittui 50 metrin selkäuinnissa kuudenneksi Shanghain MM-kilpailuissa 2011 ja seitsemänneksi Barcelonan MM-kilpailuissa 2013. Pitkän radan MM-kilpailuissa hän on selviytynyt lisäksi välieriin 50 metrin selkäuinnissa Melbournessa 2007 ja Roomassa 2009, samoin Pekingin olympialaisten 2008 100 metrin selkäuinnissa. Belgradin universiadeissa 2009 hän oli 50 metrin selkäuinnissa kolmas.


title: Eino Holopainen

text: Eino Erkki Antero Holopainen (28. tammikuuta 1929 Nurmes – 12. lokakuuta 2010 Espoo) oli suomalainen korva-, nenä- ja kurkkutautien ja allergologian erikoislääkäri. Hän oli ensimmäisiä yliherkkyystautien aiheuttajien tutkijoita ja allergiaa hoitaneita lääkäreitä.


title: Eino Holopainen

text: Holopainen valmistui lääketieteen lisensiaatiksi 1955 Helsingin yliopistosta ja korva-, nenä- ja kurkkutautien erikoislääkäriksi 1961. Tohtoriksi hän väitteli Helsingissä vuonna 1968. Hän työskenteli Helsingissä korva-, nenä- ja kurkkutautien klinikalla 1956–1979. Dosentuurin hän sai 1972 ja siirtyi 1979 Helsingin Laakson sairaalan korva-, nenä- ja kurkkutautien osaston ylilääkäriksi. HYKSin korvaklinikalle hänet nimitettiin ylilääkäriksi 1987; samanaikaisesti hän hoiti Helsingin yliopiston korva-, nenä- ja kurkkutautiopin apulaisprofessuuria. Hän jäi eläkkeelle 1992. Hän työskenteli myös yksityislääkärinä.


title: Sivert Langholm

text: Sivert Langholm (s. 19. toukokuuta 1927) on norjalainen historioitsija. Hän syntyi Haugesundissa ja on taloustieteilijä Odd Langholmin veli.


title: Sivert Langholm

text: Langholm on koulutukseltaan "candidatus philologiæ", ja hänet nimitettiin Oslon yliopiston professoriksi vuonna 1976. Hänen erityisiä tutkimuskohteitaan ovat olleet 1800-luvun sosiaalihistoria ja yliopiston historia. Langholm myös toimi viisiosaisen Oslon historiaa käsittelevän "Oslo bys historie" -teoksen toimituskunnan johdossa. Teoksen eri osat kirjoittivat Arnved Nedkvitne ja Per G. Norseng (1000–1536), Knut Sprauten (1536–1814), Jan Eivind Myhre (1814–1900), Knut Kjeldstadli (1900–1948) ja Edgeir Benum (1948 – 1990-luku).


title: Sivert Langholm

text: Langholm on Norjan tiede- ja kirjallisuusakatemian jäsen. Hänen 70-vuotispäivänsä kunniaksi julkaistiin juhlakirja, jonka toimittivat Knut Kjeldstadli, Jan Eivind Myhre ja Tore Pryser.


title: Ludvig Karsten

text: Ludvig Karsten (8. toukokuuta 1876 – 19. lokakuuta 1926) oli norjalainen taidemaalari. Hän syntyi Oslossa rakentaja Hans Heinrich Karstenin ja Ida Susanne Pfützenreuterin pojaksi. Suunnittelija Marie Karsten ja arkkitehti Heinrich Joachim Sebastian Karsten olivat hänen sisaruksiaan.


title: Ludvig Karsten

text: Karsten opiskeli Roomassa vuosina 1895–1896, Münchenissä 1896 ja 1900 sekä Pariisissa 1901 ja 1910. Hän matkusteli laajalti ja vieraili Italiassa, Saksassa, Espanjassa, Ranskassa, Pohjois-Afrikassa ja Turkissa. Vuodesta 1910 hän asui enimmäkseen Kööpenhaminassa, ja vuonna 1913 hän avioitui tanskalaisen kuvanveistäjä Michaela (Misse) Frederikke Haslundin (1886–1943) kanssa. Avioliitto kesti vuoteen 1917. Karsten kuoli Pariisissa aivoverenkiertohäiriöön syksyllä 1926.


title: Ludvig Karsten

text: Karsten oli uusimpressionisti; hänen vaikutteisiinsa lukeutuivat Edvard Munch ja Henri Matisse. Norjan Taiteen, arkkitehtuurin ja suunnittelun kansallismuseossa on useita hänen maalauksiaan, kuten "Kristi gravleggelse" (1904), "Vårkveld i Ula" (1905), "Tæring" (1907), "Det blå kjøkken" ("Sininen keittiö", 1913), "Det røde kjøkken" ("Punainen keittiö", 1913) ja "Flukten fra Egypt" (1922). Bergenin museossa Karsten on edustettuna teoksillaan "Søsken" ja "Batseba". Ruotsin kansallismuseossa on teos "Den lyse og mørke akt" ja Tanskan Statens Museum for Kunstissa "Golgata". Oslon Stenersenmuseetin kokoelmiin kuuluvat "Adam og Eva" ja "Gobelin".


title: Ludvig Karsten

text: Karsten tuli myös tunnetuksi aiemmin eläneiden taiteilijoiden, kuten Jacopo Bassanon, Jusepe de Riberan ja Rembrandtin töiden parafraaseista.


title: Lawrence Wright

text: Lawrence Wright (s. 18. heinäkuuta 1984 Wichita) on yhdysvaltalainen koripalloilija.


title: Lawrence Wright

text: Wright harrasti vielä lukiossa sekä yleisurheilua että koripalloa, joissa hän johdatti koulunsa konferenssi-mestaruuteen. Hän kävi lukiota Yuba Collegessa, jossa hän teki kaudella 2003–2004 64 donkkia kauden aikana. Yleisurheilussa hän rikkoi koulun kolmiloikka-ennätyksen. Kaudet 2004–2006 Wright edusti Bradleyn yliopistoa. Vuonna 2006 hänet valittiin NCAA:n donkkikilpailuun.


title: Lawrence Wright

text: Ammattilaisuransa Wright aloitti Harlem Globetrottersissa, josta hän siirtyi KK Igokeaan. Kauden jälkeen Wright siirtyi Sportingiin. Vuonna 2010 hän liittyi suomalaiseen Korihaihin. Yhden pelikauden jälkeen Wright siirtyi Kanadan pääsarjassa pelanneeseen Halifax Rainmeniin. Pelikauden jälkeen hänet valittiin sarjan ykköstähdistöjoukkueeseen. Kaudeksi 2012–2013 Wright liittyi Basket Club d'Orchiesiin, joka pelasi Ranskan kolmostasolla. Hän ei kuitenkaan edustanut seuraa koko kautta, vaan siirtyi kesken kauden luxemburgilaiseen Eschiin. Kaudeksi 2013–2014 Wright palasi Suomeen, jossa hän siirtyi Kouvojen joukkueeseen. Hän pelasi Kouvoissa syksyllä 2013 kahdeksan ottelua. Kaudeksi 2014–2015 Wright teki sopimuksen I-divisioona A:ta pelanneen Oulun NMKY:n kanssa.


title: Lawrence Wright

text: 9. tammikuuta 2015 Oulun NMKY purki Wrightin sopimuksen vedoten alkoholinkäytöstä aiheutuneisiin sopimusrikkeisiin.


title: Bad Doberan (piirikunta)

text: Bad Doberan on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta rajautui pohjoisessa Itämereen ja Rostockin piirittömään kaupunkiin, idässä Nordvorpommernin piirikuntaan, etelässä Güstrowin piirikuntaan ja lännessä Nordwestmecklenburgin piirikuntaan. Piirikunnan pääkaupunki oli Bad Doberan.


title: Bad Doberan (piirikunta)

text: Bad Doberanin piirikunta lakkautettiin 2011, ja sen alue kuuluu nykyiseen Rostockin piirikuntaan.


title: Gal Nevo

text: Gal Nevo (, s. 29. kesäkuuta 1987 Hamadia, Israel) on israelilainen uimari.


title: Gal Nevo

text: Nevo sijoittui Pekingin olympialaisissa 2008 400 metrin sekauinnissa 11:nneksi ja 200 metrin sekauinnissa 13:nneksi. Rooman MM-kilpailuissa 2009 hän oli 400 metrin sekauinnissa kuudes ja 200 metrillä yhdeksäs. Istanbulin lyhyen radan EM-kilpailuissa 2009 hän sai pronssia 400 metrin sekauinnissa ajalla 4.00,55. Budapestin pitkän radan EM-kilpailuissa 2010 hän oli 400 metrin sekauinnissa niin ikään kolmas ajalla 4.15,10 ja sijoittui puolta lyhyemmällä matkalla neljänneksi. Dubain lyhyen radan MM-kilpailuissa 2010 hän sijoittui 400 metrin sekauinnissa seitsemänneksi.


title: Gal Nevo

text: Nevo oli Shanghain MM-kilpailuissa 2011 yhdestoista 200 metrin sekauinnissa. Myöhemmin samana vuonna hän sai Szczecinin lyhyen radan EM-kilpailuissa pronssia 200 ja 400 metrin sekauinneissa. Debrecenin pitkän radan EM-kilpailuissa 2012 hän sijoittui 200 metrin sekauinnissa neljänneksi. Lontoon olympialaisissa hän oli kymmenes sekä 200 että 400 metrin sekauinnissa. Chartres'n lyhyen radan EM-kilpailuissa 2012 hän sai pronssia 200 ja 400 metrin sekauinneissa. Istanbulin lyhyen radan MM-kilpailuissa 2012 hän oli 400 metrin sekauinnissa viides.


title: Gal Nevo

text: Nevo sijoittui Barcelonan MM-kilpailuissa 2013 400 metrin sekauinnissa 15:nneksi. Herningin lyhyen radan EM-kilpailuissa 2013 hän sai hopeaa 400 metrin sekauinnissa ajalla 4.03,50. Hän oli samassa lajissa kahdeksas Dohan lyhyen radan MM-kilpailuissa 2014 ja neljästoista Kazanin MM-kilpailuissa 2015. Hän sai Netanyan lyhyen radan EM-kilpailuissa 2015 pronssia 400 metrin sekauinnissa ajalla 4.04,68.


title: Gal Nevo

text: Nevo saavutti Lontoon EM-kilpailuissa 2016 hopeaa 200 metrin sekauinnissa ajalla 1.59,69 ja sijoittui 400 metrin sekauinnissa seitsemänneksi.


title: Herman Smith-Johannsen

text: Herman "Jackrabbit" Smith-Johannsen, CM (15. kesäkuuta 1875 – 5. tammikuuta 1987) oli norjalais-kanadalainen, joka sai tunnustusta yhtenä maastohiihdon tuojista Kanadaan ja sen kehittämisestä siellä. Lajin parissa tekemänsä työn ansiosta hänet otettiin Kanadan ritarikunnan jäseneksi 22. joulukuuta 1972.


title: Herman Smith-Johannsen

text: Smith-Johannsen syntyi Hortenissa ja valmistui vuonna 1899 Berliinin yliopistosta oppiarvolla tekniikasta. Pian tämän jälkeen hän muutti Yhdysvaltoihin koneiden myyjänä. Hän meni vuonna 1907 naimisiin Alice Robinsonin kanssa ja asettui pysyvästi Québeciin. Hän kuoli Norjassa keuhkokuumeeseen 111-vuotiaana; hänen katsotaan olleen viimeisenä elinkuukautenaan vanhin elossa ollut mies.


title: Keltaeremomela

text: Keltaeremomela ("Eremomela pusilla") eli aiemmalta nimeltään kulta-arokerttu on herttujen heimoon kuuluva länsiafrikkalainen varpuslintu. Sen esiintymisalue ulottuu Senegalista, Mauritanian eteläkolkasta ja Malin eteläosasta lounaaseen Tšadiin ja Keski-Afrikan tasavaltaan, sekä etelään Sierra Leoneen, Norsunluurannikolle, Ghanan rannikolle, Togoon, Beniniin, Nigeriaan ja Lounais-Kameruniin. Lajista on erotettu kelta-arokerttu omaksi lajikseen. Gustav Hartlaub kuvaili lajin holotyypin Senegalista vuonna 1857.


title: Mustakauluseremomela

text: Mustakauluseremomela ("Eremomela atricollis") eli aiemmalta niemeltään mustakauluskerttu on herttujen heimoon kuuluva afrikkalainen varpuslintu. Sen esiintymisalue käsittää Angolan keski- ja koillisosat, Zairen kaakkoisosan, Sambian ja Lounais-Tansanian. José Vicente Barbosa du Bocage kuvaili lajin holotyypin Angolan Benguelan Galangasta vuonna 194.


title: Ali G Indahouse

text: Ali G Indahouse on Mark Mylodin ohjaama elokuva vuodelta 2002. Elokuvan pääosassa esiintyy brittikoomikko Sacha Baron Cohen.


title: Keravanjärvi

text: Keravanjärvi on järvi Mäntsälässä ja Hyvinkäällä. Järven lähituntumassa on 25–30 kesäasuntoa, kaksi leirikeskusta ja kaksi yleistä uimarantaa.


title: Keravanjärvi

text: Keravanjärvi kuuluu Vantaanjoen vesistöalueeseen. Järven 5,1 neliökilometrin valuma-alueesta noin 27 prosenttia on soita ja kolme prosenttia on peltoja. Järven vedenlaatu on ollut tyydyttävä vuosina 1994–1997 ja 2000–2003. Järvessä on hyvä uimavesi.


title: Keravanjärvi

text: Keravanjärvi on rehevä, ruskeavetinen järvi, jonka näkösyvyys on 1,4 metriä ja pH-arvo 6,4. Rehevyydestä huolimatta järvessä ei kuitenkaan ole anoksiaa tai leväkukintoja. Keravanjärven kasvillisuus on harvaa. Rannoilla kasvaa enimmäkseen järviruokoa ja saroja. Lummetta esiintyy myös jonkin verran.


title: Keravanjärvi

text: Uimarannoista toisen omistaa Mäntsälän kunta ja toisen Järvenpään kaupunki. Järvenpään kahdeksan hehtaarin kokoinen Keravanjärven-virkistysalue on Järvenpään uimarannoista vähiten suosittu. Järvenpää suunnitteli vuonna 2005 virkistysalueen vuokraamista karavaanareille 25 vuodeksi. Mäntsälän kunta ja Ohkolan kylätoimikunta vastustivat hanketta, eikä Uudenmaan ympäristökeskus myöntänyt karavaanareille poikkeuslupia. Järvenpään omistamalta alueelta löydettiin myös liito-oravien pesimäalue.


title: Keravanjärvi

text: Keravanjärven vedet laskevat Ohkolanjoen kautta Keravanjokeen.


title: Out in L.A.

text: Out in L.A. on kalifornialaisen rockyhtye Red Hot Chili Peppersin kokoelma-albumi, joka julkaistiin vuonna 1994. Albumi sisältää yhtyeen harvinaisempia kappaleita vuosilta 1982–1991. Suurin osa kappaleista on demo-, remix- tai live-versioita. Jotkut kappaleet ovat Jimi Hendrixin kappaleiden coverversioita. Osa kappaleista on myös Red Hot Chili Peppersin ensimmäisiä nauhoituksia. Neljä näistä kappaleista on nauhoitettu Jack Shermanin ja Cliff Martinezin kanssa. Monet näistä kappaleista ovat mukana ensimmäisten albumien uudelleenjulkaisuilla.


title: J. Budziszewski

text: J. Budziszewski (s. 1952) on hallintotieteen ja filosofian professori Texasin yliopistossa Austinissa, jossa hän on työskennellyt vuodesta 1981. Hänen erikoistumisalojaan ovat eettinen filosofia, poliittinen filosofia ja näiden kahden tutkimusalueen suhde uskontoon ja teologiaan.


title: J. Budziszewski

text: Budziszewski on kirjoittanut sekä tieteellisiä että kansanomaisia julkaisuja erilaisista moraalisista ja poliittisista kysymyksistä kuten abortista, avioliitosta, seksuaalisuudesta ja tuomarien roolista perustuslaillisessa demokratiassa. Hän on julkaissut eniten tutkimuksia moraalisen luonnonlain käsitteestä ja sovelluksista. Hän on yksi moraalisen luonnonlain teorian johtavia puolustajia viimeisen kahdenkymmenen vuoden aikana. Hän on kiinnittänyt erityisesti huomiota moraalisen itsepetoksen ongelmaan: Mitä tapahtuu kun ihminen uskottelee itselleen, ettei hän tiedä jotakin sellaista, minkä hän itse asiassa tietää. Hänen tutkimuskohteinaan ovat olleet myös hyve-etiikka ja suvaitsevuutta koskeva keskustelu.


title: J. Budziszewski

text: Tieteellisen julkaisutoimintansa lisäksi Budziszewski tunnetaan kristillistä apologetiikkaa käsittelevistä kirjoista ja artikkeleista, jotka on suunnattu suurelle yleisölle, mukaan luettuna nuoret ja yliopisto-opiskelijat. Häntä pidetään yhtenä Yhdysvaltain johtavana kristittynä intellektuellina, joka on vaikuttanut siihen, että kiinnostus moraalisen luonnonlain perinnettä kohtaan on lisääntynyt Yhdysvaltain kristittyjen keskuudessa.


title: J. Budziszewski

text: Budziszewski aloitti yliopisto-opintonsa Chicagon yliopistossa, jonka hän valitsi osittain siksi, että se oli tunnettu vasemmistolaisesta aktivismistaan. Älyllisesti häntä kiinnosti erityisesti ongelma mielen ja ruumiin suhteesta. Poliittisesti hän oli äärivasemmalla. Kahden vuoden kuluttua hän jätti yliopiston, päätti oppia käytännöllisen ammatin ja liittyä työväestöön. Hänestä tuli hitsaaja ja hän työskenteli erilaisissa työpaikoissa, kunnes päätyi Tampan laivatelakoille. Myöhemmin hän siirtyi takaisin yliopistomaailmaan ja opiskeli kandidaatintutkinnon Etelä-Floridan yliopistossa, maisterintutkinnon Floridan yliopistossa ja väitteli filosofian tohtoriksi Yalen yliopistossa. Hän on opettanut Texasin yliopistossa Austinissa aina väitöskirjan valmistumisesta saakka 1981.


title: J. Budziszewski

text: Yksi Budziszewskin tutkimuskohteista on ollut analysoida yleisinhimillistä taipumusta itsepetokseen. Budziszewskin teoria rakentaa Tuomas Akvinolaisen puolustaman näkemyksen varaan, jonka mukaan "on sanottava, että moraalisen luonnonlain yleiset periaatteet ovat samat kaikille sekä oikeuden että tiedon osalta." Tämän väitteen mukaan kaikkein yleisimmät oikeata ja väärää koskevat periaatteet eivät ole ainoastaan oikeita kaikille, vaan myös kaikkien tiedossa, vaikkakaan samaa ei voida sanoa niiden kaukaisista johdannaisista. Budziszewskin mukaan Akvinolainen on oikeassa. Hän argumentoi, että usein kun ihmiset näyttävät olevan tietämättömiä moraalin perusteista, heidän käyttäytymisensä selittyy parhaiten sen oletuksen varassa, että he elävät itsepetoksessa.


title: J. Budziszewski

text: Tämä johtaa Budziszewskin teoriaan "syyllisestä tiedosta", joka on seurausta omantunnon periaatteiden rikkomisesta. Akvinolaista seuraten Budziszewski erottaa toisistaan "synderesiksen", joka tarjoaa käytännöllisen järjen perustavimmat periaatteet ja jota hän kutsuu "syväksi omaksitunnoksi" ja "conscientian", jota hän kutsuu "pintaomaksitunnoksi" ja joka tarjoaa arvostelmia yksittäisistä teoista. Budziszewskin mukaan omatunto toimii kolmessa eri muodossa: Varoittavassa muodossa se herättää ihmisen tiedostamaan moraalisen väärän vaaran ja tuottaa vastahakoisuuden sen tekemiseen. Syyttävässä muodossa se syyttää ihmistä siitä väärästä, jonka hän on jo tehnyt. Kostavassa muodossa se rankaisee yksiöä, joka tietoisesti tekee väärin, mutta kieltäytyy myöntämästä tehneensä väärin. Omatunto on siten opettaja, tuomari ja teloittaja, riippuen sen toiminnan muodosta.


title: J. Budziszewski

text: Tämän lähestymistavan kaikkein alkuperäisin osa on se, mitä Budziszewski kutsuu omantunnon kostavaksi toimintamuodoksi. Syyllisen tiedon kaikkein ilmeisin rangaistus on katumuksen tunne. Katumuksen tunne ei ole aina läsnä. Mutta vaikka itse katumuksen tunne ei olisi koettavassa muodossa läsnä, syyllinen tieto tuottaa objektiivisen tarpeen tunnustaa, hyvittää, sovittaa ja oikeuttaa tehty vääryys. Budziszewski kutsuu näitä neljää "Raivotarta" "katumuksen sisariksi". Budziszewski argumentoi, että ne ovat peräänantamattomia, ohittamattomia ja hellittämättömiä ja vaativat hyvitystä vaikka itse syyllisyyden tunne olisi torjuttu pois tietoisuuden ulottumattomiin.


title: J. Budziszewski

text: Hän argumentoi:


title: J. Budziszewski

text: Tavallisesti katumus ilmenee siten, että ihminen karttaa vääryyttä, tuntee tarvetta tunnustaa tekemänsä vääryyden, pyrkii hyvittämään ja maksamaan velkansa, sovittamaan eli luomaan uudelleen katkenneet siteet, ja palaamaan takaisin oikealle tielle. Mutta jos Raivottarille ei makseta sitä, mitä ne pyytävät oikeassa valuutassa, ne ottavat maksun lähinnä olevassa valuutassa, ajaen väärintekijän elämän kauemmas tasapainosta. Emme pakenekaan vääryyttä, vaan pakenemme sen ajattelemista. Tunnustamme pakonomaisesti jokaisen muun yksityiskohdan kertomuksesta paitsi sen moraalista ydintä. Rankaisemme itseämme yhä uudestaan ja tarjoamme kaikkia muita uhreja paitsi sitä, mitä vaaditaan. Jäljittelemme kadotetun läheisyyden palauttamista etsimällä kumppaneita, jotka ovat yhtä syyllisiä kuin itse olemme. Emme pyri tulemaan oikeudenmukaisiksi vaan puolustelemme itseämme.


title: J. Budziszewski

text: Budziszewskin mukaan ainoa tapa paeta tätä pahanlaatuista kehää on myöntää tehneensä väärin ja katua sitä luottaen Jumalan armoon. Kieltäytyminen murtautumasta ulos tästä pahanlaatuisesta kehästä johtaa erilaisiin moraalisiin patologioihin yksilön, kulttuurin tai valtion elämässä.


title: J. Budziszewski

text: Toinen Budziszewskin tieteellisen työn keskeinen alue on suvaisevuuden ongelmaan kohdistuva tutkimus. Budziszewski pitää suvaitsevuutta yhtenä hyveistä. Aristoteelisten moraalisten hyveiden tavoin se on kahden äärimmäisyyden välinen kohtuullinen välimuoto. Yksi tapa epäonnistua suvaitsevuudessa on liiallinen kaiken hyväksyminen, jolloin suvaitsemme sitä, mitä ei pitäisi suvaita. Toinen epäonnistumisen tapa on ahdasmielisyys, jolloin emme suvaitse sitä, mitä pitäisi suvaita. Koska suvaitsevuus ei merkise ainoastaan asioiden sietämistä, vaan myös sellaisten asioiden sietämistä, jotka ovat pahoja. vääriä tai loukkaavia, herää kysymys, onko suvaitsevuus ollenkaan hyve. Budziszewskin mukaan vastaus on, että joskus itse hyvän luonne vaatii sietämään jotakin pahaa. Kristityt esimerkiksi suvaitsevat ateisteja, ei siksi että he epäilevät kristillisten uskomusten totuutta, vaan koska kristittyjen vakaumuksen mukaan usko on luonteeltaan sellaista, ettei sitä voida pakottaa eikä Jumala halua halutonta kuuliaisuutta.


title: J. Budziszewski

text: Suvaitsevuuden käsitteen analyysinsa pohjalta Budziszewski arvostelee nykyaikaisia liberaaleja teorioita suvaitsevuudesta, jotka tavallisesti perustuvat moraaliseen neutraalisuuteen tai pidättymiseen hyvää ja pahaa koskevista arvostelmista. Budziszewskin mielestä johdonmukainen pidättyminen moraalisista arvostelmista johtaa siihen, että emme pysty puolustamaan suvaitsevuuden käytäntöä emmekä päättämään, mitä pahoja asioita on suvaittava. Suvaitsevuuden todellinen perusta ei ole moraalisista arvostelmista pidättymisessä, vaan paremmissa arvostelmissa, ei hyvää ja pahaa koskevassa neutraalisuudessa, vaan syvemmässä ymmärryksessä hyvästä ja pahasta. Budziszewski argumentoi, että neutraalien teorioiden puolustajat pidättyvät moraalisista arvostelmista ainoastaan valikoivasti, käyttäen neutraaliuden kulissia salakuljettaakseen omat moraaliset näkemyksensä käytäntöihin, ilman että heidän tarvitsee puolustaa niitä.


title: American Ghost Dance

text: American Ghost Dance on kalifornialaisen rockyhtye Red Hot Chili Peppersin single, joka on löytyy yhtyeen toiselta studio-albumilta "Freaky Styley". Kappale on albumin kolmas kappale ja toinen single. Kappale julkaistiin singlenä samana vuonna kuin itse albumikin. Kappale on hieman pidempi albumin vuoden 2003 uudelleenjulkaisulla.


title: American Ghost Dance

text: Yhtyeen yhdeksännellä studioalbumilla Stadium Arcadium kappale Hump de Bump oli alun perin nimeltään "Ghost Dance 2000". Kappaleiden basso-linjat ovat hyvin samanlaisia, mistä syystä kappaleetkin kuulostavat samanlaisilta.


title: Nordwestmecklenburg

text: Nordwestmecklenburg on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 2 076 neliökilometriä ja asukasluku 117 033 vuoden 2009 lopulla. Sen pääkaupunki on noin 11 000 asukkaan Grevesmühlen. Piirikunta luotiin 2011.


title: Nordwestmecklenburg

text: Piirikunta sijaitsee Itämeren rannalla rajautuen koillisessa Bad Doberanin piirikuntaan, idässä Güstrowin piirikuntaan, koillisessa Parchimin piirikuntaan, etelässä Schwerinin piirittömään kaupunkiin ja Ludwigslustin piirikuntaan, ja lounaassa ja lännessä Herzogtum Lauenburgin piirikuntaan sekä Lyypekin piirittömään kaupunkiin Schleswig-Holsteinin osavaltiossa.


title: HeiaHeia

text: HeiaHeia on H2 Wellbeing Oy:n kehittämä hyvinvoinnin internet-palvelu, johon käyttäjät voivat kirjata liikunta- ja urheilusuorituksiaan, seurata ja kannustaa omaa kaveripiiriä. Se on kuin kuntoiluun keskittynyt Facebook, jossa verkostoidutaan ja kommentoidaan kavereiden tekemisiä.


title: HeiaHeia

text: HeiaHeian perustivat Olli Oksanen, Jussi Räisänen ja Ivan Kuznetsov vuonna 2008, aluksi omaan käyttöönsä. Seuraavana vuonna palvelun ympärille alettiin kehittää liiketoimintaa. Käyttäjiä on noin 150 eri maassa, Suomessa satojatuhansia. Yksittäisten käyttäjien lisäksi palvelua käyttävät myös monet kuntoilu- ja kuntoutusryhmät, ja esimerkiksi koululuokat .


title: HeiaHeia

text: Palvelun nimi tulee hiihtokisoista tutusta norjalaisesta kannustushuudosta "Heia! Heia!" (lausutaan hei-ja-hei-ja) .


title: HeiaHeia

text:
Palvelu tavoittelee atleettien sijasta "jonkun verran liikkuvia" ihmisiä. HeiaHeia pyrkii luomaan uutta kategoriaa nimeltä "casual well-being", jonka ajatuksena on, ettei liikunnassa tarvitse aina olla niin tosissaan, vaan se voi olla myös hauskaa ja sosiaalista .
HeiaHeia:n filosofian mukaan tärkeintä ei ole siis kilpailla muita vastaan, vaan ylipäätään kannustaa liikkumaan, mikä erottaa sen monesta muusta kuntoilun seurantaan tarkoitetusta palvelusta: tarkoituksena ei ole maksimoida suorituskykyä .


title: HeiaHeia

text: Kannustavuuden lisäämiseksi palvelussa vältetään tulosten vertailua ja kilpailua, aiemmassa versiossa ollut ranking-lista jätettiin pois, kun huomattiin, ettei ole kannustavaa olla listan hännillä . Lajivalikoima sopii kaikille: "sohvaperunoista himoliikkujiin", kuten Oksanen toteaa, ja käyttäjien toiveiden mukaan uusia lajeja lisätään koko ajan.


title: HeiaHeia

text: Vuonna 2007 Oksanen ja Räisänen halusivat kannustaa toisiaan treenaamaan maratonille. Asiaa hankaloitti se, että he asuivat eri maissa, Oksanen Lontoossa ja Räisänen Singaporessa. Sopivia valmiita ratkaisuja ei tuolloin löytynyt, joten kaverit alkoivat kehitellä käyttöönsä omaa palvelua, josta syntyi Moozement.com, jota perustajat kutsuvat nykyään HeiaHeian alfa-versioksi.


title: HeiaHeia

text: HeiaHeian kehitys alkoi toden teolla syksyllä 2009, kun Oksanen ja yritykseen mukaan tullut kolmas osakas, ohjelmistoinsinööri Ivan Kuznetsov, ottivat Nokialta eropaketit. Räisänen on sarjayrittäjä, joka on perustanut muun muassa mobiiliohjelmistoyhtiö Smartnerin.


title: HeiaHeia

text: Palvelun painopiste on jakamisessa: omia kuntoilusuorituksia voi jakaa Twitteriin, Facebookiin tai RSS-syötteen kautta haluamalleen joukolle.


title: HeiaHeia

text: HeiaHeian mobiilikäyttöliittymä avattiin huhtikuussa 2010.


title: HeiaHeia

text: Joulukuussa 2010 HeiaHeia julkisti yritys- ja yhteisökäyttöön tarkoitetun palvelun, jonka avulla organisaatiot voivat tarjota henkilöstölleen palkitsemis- ja kannustinjärjestelmän, joka huomioi työntekijöiden yksilölliset liikuntatottumukset. Peruskäyttäjien näkymästä yritystuote eroaa organisaation omaa visuaalista ilmettä mukailevalla ulkoasulla ja räätälöidyillä ominaisuuksilla (mm. yrityksen omat virtuaalipalkinnot, liikuntaraportit ja -tilastot)


title: HeiaHeia

text: HeiaHeia.com-verkkopalvelu on maksuton ja kaikille avoin . Oman profiilinsa voi pitää kaikkien nähtävänä tai rajata näkyvyyden vain omille ystäville tai vain itselleen. Ystävien suorituksia voi kannustaa peukuin tai virtuaalilahjoin .


title: HeiaHeia

text: HeiaHeian maksulliset palvelut ovat eri tarkoituksiin räätälöityjä versioita kaikille avoimesta peruspalvelusta. Asiakkaiksi halutaan yhteisöjä, järjestöjä ja yrityksiä, jotka tarvitsevat yhteisöllisen työkalun liikunnan seurantaan ja kannustamiseen. HeiaHeia soveltuu myös erilaisten joukkueiden, valmennusryhmien, kuntosalien ja personal trainerien yhteydenpitokanavaksi .


title: HeiaHeia

text: Palvelua hyödyntää mm. Suomen Liikunta ja Urheilu (SLU) ja juoksuvalmentaja Ilkka Järvimäki, joka on kirjoittanut Miehen treenikirjan . Aller Median FIT-lehdellä on HeiaHeiassa FITin ystäville tarkoitettu foorumi, jossa voidaan jakaa treenipäiväkirjoja ja tunnelmia liikunnasta ja hyvinvoinnista.


title: The Scorpion

text: The Scorpion on yhdysvaltalaisen heavy metal -yhtye Megadethin kolmas ja viimeinen singlelohkaisu vuoden 2004 albumilta "The System Has Failed".


title: The Scorpion

text: Toisin kuin albumin kaksi muuta singleä ("Die Dead Enough" ja "Of Mice and Men"), siitä ei tehty musiikkivideota ja se epäonnistui pääsemään "Hot Mainstream Rock Tracks" -listalle.


title: The Scorpion

text: Kappale oli osa settilistaa yhtyeen Blackmail the Universe -kiertueella, joka alkoi lokakuussa 2004. Vuonna 2006 kappale jäi pois yhtyeen soittolistalta.


title: Somalianeremomela

text: Somalianeremomela ("Eremomela flavicrissalis") eli aiemmalta nimeltään pikkuarokerttu on herttujen heimoon kuuluva itäafrikkalainen varpuslintu. Sen esiintymisalue käsittää pääosan Somaliasta, Etiopian etelä- ja kaakkoisosat, Koillis-Ugandan sekä Kenian pohjois- ja itäosat. Richard Bowdler Sharpe kuvaili lajin holotyypin eteläisen Etiopian Wabe Shebelestä vuonna 1895.


title: Rusko-otsaeremomela

text: Rusko-otsaeremomela ("Eremomela turneri") eli aiemmalta nimeltään rusko-otsakerttu on herttujen heimoon kuuluva keskiafrikkalainen varpuslintu. Sen esiintymisalue käsittää itäisen Zairen Abyalozen, Kailon, Kaliman, Makayobon, Mazalin ja Benin alueet, Lounais-Ugandan Nyondon metsäalueen, sekä Kenian länsiosia. Victor Gurney Logan Van Someren kuvaili lajin holotyypin Länsi-Kenian Kavirondon alueen Kakamegan metsästä vuonna 1920.


title: Finanssikeskus

text: Finanssikeskus () on maailmankaupunki, joka on kansainvälisten pankkien sekä luotto- ja rahoituslaitosten keskittymä. Maailman talousfoorumi nimesi Lontoon Cityn maailman johtavaksi finanssikeskukseksi lokakuussa 2009. Finanssikeskuksessa on yleensä pörssi, jossa käydään arvopaperi-, johdannais-, valuutta- tai raaka-ainekauppaa.


title: Finanssikeskus

text: Syyskuun 2013 lista kymmenestä finanssikeskuksesta Global Financial Centres Indexin mukaan:


title: Ruskokauluseremomela

text: Ruskokauluseremomela ("Eremomela usticollis") eli aiemmalta nimeltään ruskokauluskerttu on herttujen heimoon kuuluva afrikkalainen varpuslintu. Sen esiintymisalue käsittää mantereen eteläisen osan Sambiasta, Malawista, Zimbabwesta ja Angolasta Etelä-Afrikkaan. Lajista tunnetaan kaksi alalajia. Karl Jakob Sundevall kuvaili lajin holotyypin Etelä-Afrikan Pillaansburgin Leromasta vuonna 1850.


title: David Kočí

text: David Kočí (s. 12. toukokuuta 1981 Praha, Tšekkoslovakia) on tšekkiläinen jääkiekkoilija, joka on pelannut NHL:ssä 142 ottelua.


title: Ravdangiin Davaadalai

text: Ravdangiin Davaadalai (; s. 20. maaliskuuta 1954) on mongolialainen entinen judoka. Hän voitti pronssia Moskovan olympialaisista 1980 ja sijoittui viidenneksi seuraavan vuoden MM-kisoissa.


title: Finanssipalvelut

text: Finanssipalvelut ovat palveluita, joita tuottaa finanssitoimiala. Finanssitoimialalla on organisaatioita, jotka hallinnoivat rahaa. Näihin kuuluu pankit, luottokorttiyhtiöt, vakuutusyhtiöt, osakevälittäjät, sijoitusrahastot ja jotkin valtionyritykset.


title: Kyle Korver

text: Kyle Elliot Korver (s. 17. maaliskuuta 1981 Lakewood, Kalifornia) on yhdysvaltalainen koripalloilija. Hän oli 51:s vuonna . Korverin varasi New Jersey Nets mutta hän aloitti ammattilaisuransa Philadelphia 76ersissä. Hän edustaa Utah Jazzia marraskuusta 2018 eteenpäin. Hän on aiemminkin edustanut NBA:ssa Utah Jazzia sekä lisäksi Chicago Bullsia, Atlanta Hawksia ja Cleveland Cavaliersia.Korverilla on kolme veljeä, Kirk, Kaleb ja Klayton.


title: Lajos Gönczy

text: Lajos Gönczy (24. helmikuuta 1881 Szeged – 4. joulukuuta 1915 San Michele, Italia) oli unkarilainen yleisurheilija ja olympiamitalisti, joka kilpaili korkeushypyssä. Hän edusti seuratasolla BEAC -seuraa. Gönczy voitti pronssia Pariisin olympialaisista 1900 tuloksella 175, jonka lisäksi hän sai hopeaa Ateenan välikisoista 1906 samalla tuloksella. Hän menestyi myös vauhdittomassa korkeushypyssä, jossa hän sijoittui viidenneksi vuosien 1904 ja 1906 olympialaisissa.


title: Selfjorden

text: Selfjorden on Moskenesøyan saaren itäosassa, Norjan Lofooteilla sijaitseva vuono. Vuono on kokonaan Flakstadin kunnan alueella.


title: Selfjorden

text: Vuonon länsipäässä on Laukvikan ja Stormarkpollenin lahdet.


title: Skjelfjorden

text: Skjelfjorden on Flakstadøyan saarella, Norjan Lofooteilla sijaitseva vuono. Vuono on kokonaan Flakstadin kunnan alueella.


title: Skjelfjorden

text: Vuonon itäpuolella oleva vuorenharja on jopa yli 900 metriä korkea (Stjerntinden, 934 metriä merenpinnan tasosta). Länsipuolen huiput ovat matalampia jääden alle 500 metrin korkuisiksi.


title: Cosimo Aldo Cannone

text: Cosimo Aldo Cannone on italialainen S1 Powerboat Racing -veneilijä. Hän on lopettanut uransa. Hän on menestynein S1-veneilijä kautta aikojen kymmenellä maailmanmestaruudellaan.


title: Charles Brown (jääkiekkoilija)

text: Charles Erwin Brown (s. 26. lokakuuta 1947 Minneapolis) on yhdysvaltalainen entinen jääkiekkoilija ja olympiamitalisti. Hän edusti seuratasolla muun muassa Bemidjin yliopiston Beavers -joukkuetta. Brown oli mukana maansa hopeaa voittaneessa joukkueessa Sapporon olympialaisissa 1972 ja pelasi myös vuosien 1970 ja 1973 MM-kisoissa.


title: Amsterdamin pörssi

text: Amsterdamin pörssi on arvopaperipörssi, joka sijaitsee Amsterdamissa Alankomaissa ja jota pidetään yhtenä maailman vanhimpana pörssinä. Se fuusioitui vuonna 2000 Pariisin ja Brysselin pörssien kanssa Euronext-muotoon ja uudeksi nimeksi tuli Euronext Amsterdam.


title: Amsterdamin pörssi

text: Amsterdamissa alkoi kaupankäynti vuonna 1602. Pörssin perusti Hollannin Itä-Intian kauppakomppania (nykyinen Indonesia) jakaakseen painettuja osakkeita ja joukkovelkakirjoja. Myöhemmin se uudelleennimettiin Amsterdamin pörssiksi ja oli samalla ensimmäinen, joka kävi arvopaperikauppaa.


title: Letkis

text: Letkis on Rauno Lehtisen säveltämä kappale joka syntyi vuonna 1963. Kappaleen nimeksi valittiin lyhyt tarttuva nimi, koska jos se olisi saatu suosioon Englannissa ja valtameren takana, niin sillä olisi ollut valmiina helposti lausuttava nimi "Let's Kiss".


title: Letkis

text:
Levy-yhtiössä oltiin varovaisia julkaisun suhteen ja laitettiin kappale singlen b-puolelle. Toisella puolella oli kappale "Amado mio".
Esittäjänä oli Ronnie Kranck, ja kappale nousi singlelistan sijalle 10.


title: Letkis

text: Letkiksen ulkomaiseen menestykseen vaikutti Stig Anderson. Kappale nousi Hollannissa nimellä Let Kiss listaykköseksi 6 viikon ajaksi ja esittäjäksi oli laitettu "Stig Rauno".. Ranskankielisiä maita varten yhtyeen nimi levyn kannessa oli "Anton Letkiss".. Japanissa kappale nousi listaykköseksi Kuy Sakamoton laulamana. Suomessa kappale tuli suosituksi vuonna 1965 kun Katri Helena levytti sen. Neuvostoliitossa vuonna 1965 vappujuhlissa kappaleen esittvät Punaisella torilla tuhatpäinen soittajien ja tanssijoiden joukko. Kappaleen suosiosta kertoo se, että sitä soitettiin noin 60 kertaa päivässä radiossa ja levyjäkin myytiin miljoonia.


title: Letkis

text: Kappaleen suosiosta kertoo sekin, että sen tekijänoikeustulot yhteensä olivat miljoonia, mutta verotkin olivat miljoonia.


title: Larry Stanley

text: Laurence "Larry" Stanley (18. toukokuuta 1896 Naas – 24. lokakuuta 1987 Dublin) oli irlantilainen yleisurheilija, joka kilpaili korkeushypyssä. Hän osallistui Pariisin olympialaisiin 1924, joissa hän sijoittui jaetulle kymmenennelle sijalle tuloksellaan 180 senttimetriä. Stanley toimi maansa lipunkantajana samojen kisojen avajaisissa.


title: Ruskolakkieremomela

text: Ruskolakkieremomela ("Eremomela badiceps") eli aiemmalta nimeltään ruskolakkikerttu on herttujen heimoon kuuluva afrikkalainen varpuslintu. Sen esiintymisalue ulottuu mantereen länsiosista Sierra Leonesta, Guineasta ja Liberiasta itään Länsi-Ugandaan ja Etelä-Sudaniin, ja etelään Kameruniin, Angolan pohjoisosiin ja Zaireen. Lajista tunnetaan kolme alalajia. Louis Fraser kuvaili lajin holotyypin Biokon Clarencesta vuonna 1843.


title: Vihereremomela

text: Vihereremomela ("Eremomela scotops") eli aiemmalta nimeltään viherarokerttu on herttujen heimoon kuuluva afrikkalainen varpuslintu. Sen esiintymisalue käsittää Päiväntasaajan eteläpuolisen Afrikan. Lajista tunnetaan viisi alalajia. Karl Jakob Sundevall kuvaili lajin holotyypin Etelä-Afrikann Witfonteinin vuoriston Mohapoanista vuonna 1850.


title: FC Wacker Innsbruck (2002)

text: FC Wacker Innsbruck on vuonna 2002 perustettu itävaltalainen jalkapalloseura Innsbruckista Tirolista. Seura pelaa kotiottelunsa Tivoli Neulla. Kaudella 2018–2019 seura pelaa maan korkeimmalla sarjatasolla Bundesliigassa.


title: FC Wacker Innsbruck (2002)

text: FC Wacker Innsbruck on perustettu vuonna 2002 jatkamaan konkurssiin menneen FC Tirol Innsbruckin toimintaa. Alun perin seuran nimi oli FC Wacker Tirol. Virallisesti seura on kuitenkin eri organisaatio, eikä Tirol Innsbruckin meriittejä lasketa uuden seuran meriitteihin. Wacker Tirol aloitti kolmannella sarjatasolla Regionalligassa, jonka se voitti keväällä 2003. Wacker Tirolin hyvä menestys jatkui myös Erste Ligassa kaudella 2003/04 ja seura nousi Bundesliigaan sarjan voittajana. Ensimmäisellä kaudella seura sijoittui kuudenneksi, mutta vajosi tämän jälkeen putoamiskamppailuun. Kaudella 2006/07 seura vältti putoamisen vain Grazer AK:n konkurssin vuoksi. Seuraavalla kaudella nimeään FC Wacker Innsbruckiksi vaihtanut seura ei kuitenkaan pelastunut, vaan putosi takaisin Erste Ligaan.


title: FC Wacker Innsbruck (2002)

text: FC Wacker Innsbruck pelasi Erste Ligassa kaksi kautta, kunnes nousi sarjan voittajana takaisin liigaan kauden 2009/10 päätteeksi.


title: Andrew Cuomo

text: Andrew Mark Cuomo (s. 6. joulukuuta 1957 Queens, New York) on yhdysvaltalainen demokraattinen poliitikko, ja New Yorkin kuvernööri tammikuusta 2011 lähtien. Hän oli New Yorkin osavaltion oikeusministeri vuodesta 2007 vuoteen 2011 asti. Bill Clintonin presidenttiyden aikana hän toimi Yhdysvaltain asunto- ja kaupunkikehityksen ministerinä.


title: Andrew Cuomo

text: Hänen isänsä Mario Cuomo oli New Yorkin kuvernööri vuosina 1983–1994.


title: Taeyang

text: Dong Young Bae () (s. 18. toukokuuta 1988), tunnetaan paremmin nimillä Taeyang (태양) ja Sol, on eteläkorealainen laulaja. Taeyang tunnetaan parhaiten yhtyeestä Big Bang, vaikka onkin tehnyt myös soolouraa. Äänensä lisäksi Taeyang on tunnettu tanssitaidoistaan, joista johtuen häntä tituleerataankin Big Bangin ”tanssijaksi”.


title: Taeyang

text: Niin Big Bangin kuin Taeyanginkin levy-yhtiönä toimii YG Entertainment, jonne Taeyang valittiin harjoittelijaksi jo 12-vuotiaana. Kuusi vuotta myöhemmin, vuonna 2006 Taeyang debytoi yhdessä Big Bangin kanssa.


title: Taeyang

text: Vuonna 2008 Taeyang julkaisi enimmäisen soolominialbuminsa, "Hot". Kuudensissa Korean Pop Music Awardseissa ”Hot” voitti parhaan R&B/Soul levyn palkinnon ja single ”Only Look at Me” voitti parhaan R&B/Soul kappaleen palkinnon.


title: Taeyang

text: Vuonna 2009 Taeyang alkoi itse säveltää ja sanoittaa kappalettaan ”Wedding Dress”. Hänen ensimmäinen pitkä albuminsa, "Solar", julkaistiin vuonna 2010. Albumi nosti Taeyangin ensimmäisenä Aasialaisena artistina Kanadan ja USA:n iTunesin R&B/Soul albumeiden listan sijoille yksi ja kaksi.


title: Taeyang

text: Marraskuussa 2013 Taeyang julkaisi uuden singlen ”RINGA LINGA”, joka otti saman tien haltuunsa iTunesin ostetuimpien listan sijan yksi viidessä eri maassa.


title: Taeyang

text: Joulukuussa 2013 hän esitti uuden kappaleen 1AM. Hän kertoi, että oli aloittanut uuden albumin tekemisen heti Solarin jälkeen. Albumi julkaistiin 28.5.2014 ja se on nimeltään "Rise".


title: Relentless Reckless Forever

text: Relentless Reckless Forever on Children of Bodomin seitsemäs albumi, joka julkaistiin 8. maaliskuuta 2011. Albumi on yhtyeen ensimmäinen Universal Musicin kautta julkaisema albumi.


title: Relentless Reckless Forever

text: Ensimmäinen single ja musiikkivideo levyltä on "Was It Worth It?".


title: Relentless Reckless Forever

text: Albumi ylitti julkaisupäivänään 100 000 myydyn kappaleen rajan maailmanlaajuisesti. Suomessa levyä on myyty yli 10 000 kappaletta. Japanissa albumi nousi listasijalle 3. Kanadassa sijoitus oli 21, ja Billboardin top 200 -listalla albumi pääsi sijalle 42. Britannian rock-albumilistalla albumi päätyi sijalle 3.


title: Muscovy Company

text: Muscovy Company (myös venäläinen yhtiö, ) oli brittiläinen osakeyhtiö vuodelta 1555 aina Venäjän vallankumoukseen 1917, jonka jälkeen se on toiminut hyväntekeväisyysjärjestönä Venäjällä.


title: Frederick C. Lincoln

text: Frederick Charles Lincoln (1892 Denver, Colorado - 1960) oli yhdysvaltalainen lintutieteilijä, jolla ei ollut akateemista tutkintoa.


title: Frederick C. Lincoln

text: Lincolnin nuoruuden kiinnostus lintuihin kypsyi tutkijaksi Coloradon luonnontieteellisessä museossa, jonne hän pääsi työskentelemään L.J. Hersheyn, lintutieteen osaston kuraattorin, apulaiseksi. Museossa hän tutustui Alexander Wetmoreen, joka työskenteli museossa opiskelijana. Vuonna 1913 Lincoln valittiin Hersheyn jatkajaksi kuraattorin virkaan. Lincoln toimi virassa vuoteen 1920 asti, pitäen virkavapaata vuosina 1918–1919 palvellessan Yhdysvaltain armeijan viestijoukkojen kyyhkyasiantuntijana.


title: Frederick C. Lincoln

text: Vuonna 1920 Lincoln nimitettiin valtion biologisen tutkimuslaitokseen (US Bureau of Biological Survey), Washington DC, missä hänen tehtäväkseen tuli organisoida valtion rengastustoiminta. Lincoln hoiti tehtävänsä tunnollisesti ja ammattitaidolla, ja hoiti virkaa lähes kolme vuosikymmentä vuoteen 1946 saakka. Hän organisoi rengastustoimiston, ja aloitti useita tutkimuksia sekä tietojen tallennusmenetelmiä. Hän koulutti rengastajia, vakiinnutti käytäntöjä, hoiti rengastustoimistojen välistä kansainvälistä yhteistyötä, ja edisti rengastuksen merkitystä tieteellisen tutkimuksen apuvälineenä.


title: Frederick C. Lincoln

text: Parhaiten Lincoln kuitenkin muistetaan kirjallisista saavutuksistaan. Hän julkaisi rengastustiedonantoja ("Bird Banding Notes") ja yli 250 rengastusta sivuavaa kirjoitusta ("Returns from Banded Birds"). Yhdessä E.P. Baldwinin kanssa hän julkaisi Rengastajan käsikirjan ("Manual for Bird Banders") 1929. Vuonna 1930 julkaistussa suppeassa teoksessa "Calculating Waterfowl Abundance on the Basis of Banding Returns" Lincoln esitti runsaudenarviointimenetelmänsä ("Lincoln Index"), joka perustui merkityistä eläimistä saatuihin löytöihin.


title: Frederick C. Lincoln

text: Vuonna 1935 Lincoln julkaisi rengaslöytöjen perusteella tehdyn teoksen vesilintujen muuttoreiteistä "The Waterfowl Flyways of North America". Samana vuonna julkaistu lintujen yleistä muuttoa käsittelevä "The Migration of North American Birds" nosti hänet muutontutkimuksen auktoriteetiksi. "The Migration of American Birds", vuonna 1939 julkaistu yleistajuisempi teos oli Louis Agassiz Fuertesin kuvittama. Lincoln oli yksi "American Waterfowl and Birds of Alaska" -teoksen kirjoittajista, ja hän osallistui myös useiden muiden teosten osien kirjoittamiseen.


title: Harry Potter ja kuoleman varjelukset (videopeli)

text: Harry Potter ja kuoleman varjelukset on EA Bright Lightin kehittämä ja Electronic Artsin julkaisema kaksiosainen Harry Potter -sarjan toimintaseikkailupeli.


text: Pelin ensimmäinen osa ("Harry Potter and the Deathly Hallows – Part 1") julkaistiin marraskuussa 2010 Microsoft Windowsille, Nintendo DS:lle, Wiille, PlayStation 3:lle ja Xbox 360:lle. Toinen osa ("Harry Potter and the Deathly Hallows – Part 2") julkaistiin heinäkuussa 2011 samoille alustoille.


title: Denis Kuljaš

text: Denis Vladislavovitš Kuljaš (, s. 31. toukokuuta 1983 Omsk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän pelaa nykyisin KHL:ssä Avtomobilist Jekaterinburgin paidassa, edustettuaan aiemmin myös TsSKA Moskovaa, Dynamo Moskovaa ja Avangard Omskia.


title: Denis Kuljaš

text: Kuljaš aloitti ammattilaisuransa A-sarjatasolla 20-vuotiaana vuonna 2003, jolloin hänet valittiin Venäjän superliigassa tuolloin pelanneeseen TsSKA Moskovaan. Ansiokkaiden esitystensä johdosta NHL-joukkue Nashville Predators varasi hänet riveihinsä vuoden . Venäläinen ei kuitenkaan koskaan päässyt pelaamaan yhtään liigaottelua, vaan hänet myytiin toiseen moskovalaisseuraan, Dynamo Moskovaan.


title: Denis Kuljaš

text: Siirtokiistojen johdosta Kuljašin oli vaikea säilyttää pelitasonsa uusissa peliympyröissä. Tämän johdosta hän teki paluun TsSKA Moskovaan kolme vuotta myöhemmin, jolloin pelit alkoivat jälleen sujua. 2009 puolustaja saavutti jo pääsarjauransa 50. täysosuman. Kauden 2009–2010 aikana Kuljaš vaihdettiin jälleen kiistanalaisella kaupalla kahteen puolustajaan, ja venäläisen oli aika palata kotikaupunkiinsa, kaupungin edustusjoukkue Avangard Omskiin. Kaudeksi 2011–2012 hän siirtyi Ak Bars Kazaniin.


title: Denis Kuljaš

text: Kuljaš on esiintynyt myös ajoittain Venäjän maajoukkueessa. Hän pelasi seitsemän ottelua vuoden 2006 MM-kilpailuissa ja on valittu useita kertoja edustamaan maataan Euro Hockey Tour -turnauksiin.


title: Denis Kuljaš

text: Kuljash ampui maailman kovimman lyöntilaukauksen vuonna 2011 KHL:n kovin laukaus -kisassa. Kiekon nopeudeksi mitattiin 177,58 km/h.


title: Perhon kirkko

text: Perhon kirkko on Perhon kunnassa sijaitseva vuonna 1903 valmistunut Perhon seurakunnan puinen ristikirkko. Kirkko on järjestyksessä toinen Jängänharjulla samalla paikalla sijainneista kirkoista, ensimmäisen valmistuttua vuonna 1782.


title: Perhon kirkko

text: Edellisen kirkon hirsiä on käytetty nykyisessä rakennuksessa. Kirkkoa on korjattu vuonna 1990 sekä maalattu 1993 ja 2009. Kellotapuli on rakennettu vuonna 1799 ja peruskorjattu 1840.


title: Janus (täsmennyssivu)

text: Janus tarkoittaa muun muassa seuraavia:


title: Liuskayökkönen

text: Liuskayökkönen ("Scoliopteryx libatrix") on melko yleinen yöperhoslaji.


title: Liuskayökkönen

text: Liuskayökkönen on melko kookas ja värikäs yöperhoslaji. Etusiipien pohjaväri on punaruskea ja siiven keskiosa hieman oranssinsävyinen. Siiven poikki kulkevat vaaleina sisempi poikkiviiru sekä kaksinkertainen ulompi poikkiviiru. Etusiipien kärjet ovat venyneet sirppimäisiksi ja siiven ulkoreuna on tunnusomaisesti liuskoittunut, mistä laji on saanut nimensäkin. Takasiivet ovat harmaanruskeat. Siipiväli 40–45 mm.


title: Liuskayökkönen

text: Liuskayökköstä tavataan Euroopassa, Aasiassa Japaniin asti sekä Pohjois-Amerikassa. Suomessa lajia tavataan koko maassa pohjoisinta Lappia lukuun ottamatta. Aikuiset perhoset lentävät toukokuusta heinäkuuhun ja toisena sukupolvena heinäkuusta lokakuuhun.


title: Liuskayökkönen

text: Laji elää niityillä, lehtimetsissä ja puistoissa.


title: Liuskayökkönen

text: Liuskayökköset talvehtivat aikuisina. Luonnossa talvehtimispaikkoja ovat luolat ja kallionkolot, mutta helpoimmin lajin tapaa talvehtimasta ulkorakennuksista. Erityisesti maakellareista saattaa tavata kymmenien talvehtivien liuskayökkösten ryhmiä. Talvehtineet perhoset lähtevät lentoon keväällä ja niiden lento jatkuu heinäkuulle saakka. Talvehtineiden yksilöiden jälkeläiset aloittavat lentonsa heinäkuussa ja lentävät myöhään syksyyn. Jopa yli vuoden pituisen aikuisvaiheensa ansiosta liuskayökkönen kuuluu aikuisena pitkäikäisimpiin perhoslajeihin.


title: Liuskayökkönen

text: Liuskayökkönen lentää mielellään syötille, mutta harvemmin valolle. "Calpinae"-alaheimolle ominaiseen tapaan perhosen imukärsä on kova ja piikikäs, mikä mahdollistaa nesteiden imemisen marjojen ja hedelmien kuoren läpi.


title: Liuskayökkönen

text: Toukka syö pajuja ("Salix" sp.).


title: Javelin

text: Javelin tarkoittaa:


title: Jersey (täsmennyssivu)

text: Jersey tarkoittaa muun muassa seuraavia:


title: Ancistrocladaceae

text: Ancistrocladaceae on kukkakasviheimo, jolla ei ole suomenkielistä nimeä, ja sen muodostaa ainoastaan yksi suku "Ancistrocladus", joka käsittää 12 trooppista liaanilajia. Suvun (ja siis heimon) kasvualueita ovat trooppinen Länsi-Afrikka ja Etelä-Aasia.


title: Ancistrocladaceae

text: Kasvien haarat päättyvät spiraalikierteisiin tarttumakärkiin. Lehdet sijaitsevat kierteisesti ja ovat yksinkertaisia ja ehyitä; niissä on pienet korvakkeet, jotka karisevat pian tai puuttuvat kokonaan. Kukinnot ovat viuhkomaisia, ja niissä on pieniä, säteittäisiä ja kaksineuvoisia kukkia, joiden perät ovat nivelikkäitä. Verholehtiä on viisi ja ne ovat kasvaneet yhteen tyveltään toistensa ja sikiäimen kanssa. Terälehtiäkin on viisi; ne ovat jonkin verran meheviä ja tyveltään yhteenkasvaneita. Heteitä on tavallisesti kymmenen, joskus viisi. Sikiäin on puolittain kehänalainen, kolmen yhteen kasvaneen emilehden muodostama. Siinä on vain yksi lokero, joka sisältää yhden siemenaiheen. Vartaloita ja luotteja on emilehtien lukumäärää vastaten myös kolme. Sikiäimestä kehittyy kuiva ja puutuva hedelmä ja siihen kiinni kasvaneet verholehdet muuntuvat siipimäisiksi lentimiksi.


title: Ancistrocladaceae

text: "Ancistrocladus"-suvun systemaattinen asema on pitkään ollut hyvin epäselvä. Usein niitä on pidetty teekasvien ("Theaceae") etäisinä sukulaisina. Molekyylitutkimusten mukaan se kuuluu omana heimonaan laajaan Caryophyllales-lahkoon ja siinä kehityshaaraan, jossa ovat kihokki- ("Droseraceae") ja kannukasvikasvit ("Nepenthaceae") sekä heimot "Drosophyllaceae" ja "Dioncophyllaceae". Kaikki nämä sukulaisheimot sisältävät hyönteissyöjäkasveja, mikä ominaisuus puuttuu "Ancistrocladus"-lajeilta.


title: Sami Mettovaara

text:
Sami Mettovaara (s. 28. heinäkuuta 1969 Oulu) on suomalainen entinen jääkiekkoilija, joka pelasi keskushyökkääjänä. Hän pelasi SM-liigan runkosarjassa yhteensä 326 ottelua tehoin 95+72=167. Jäähyminuutteja kertyi 235. Mettovaara pelasi urallaan myös Ruotsissa, Englannissa ja Tanskassa. Nykyään hän toimii MTV3:n jääkiekkoasiantuntijana sekä pelaaja-agenttina.
Mettovaaran kasvattajaseura oli Oulun Kärpät. Hän debytoi SM-liigassa kaudella 1988–1989, jolloin Mettovaara teki runkosarjassa 17 ottelussa tehot 6+3=9. Keväällä 1989 Kärpät kuitenkin putosivat I-divisioonaan, jossa Mettovaara pelasi kolme seuraavaa kautta. Kaudella 1991–1992 hän teki läpimurtonsa Kärpissä ja teki 34 ottelussa tehot 20+14=34. Mettovaara oli joukkueen neljänneksi paras pistemies sekä kolmanneksi paras maalintekijä Juha Huikarin kanssa. Kaudella 1992–1993 hän teki tehot 28+21=49 ja oli Kärppien sisäisen pistepörssin viides ja maalipörssin kolmas. I-divisioonan maalipörssissä Mettovaara sijoittui kahdeksanneksi KooKoon Sergei Karpovin kanssa.


title: Sami Mettovaara

text: Kaudeksi 1993–1994 Mettovaara palasi SM-liigaan ja siirtyi Kalevan Pallon riveihin. Hän teki ensimmäisellä kokonaisella SM-liigakaudellaan 39 ottelussa tehot 9+11=20. Kaudella 1994–1995 Mettovaara oli tehoilla 22+13=35 KalPan kolmanneksi paras pistemies Petr Kořínekin ja Arto Sirviön jälkeen sekä sisäisen maalipörssin voittaja. Hän oli SM-liigan maalipörssin kuudes Lukon Tero Arkiomaan, HIFK:n Mika Kortelaisen, Tapparan Janne Ojasen ja Lukon Kalle Sahlstedtin kanssa. Mettovaaran tekemät 22 maalia ovat hänen henkilökohtainen yhden kauden ennätys. KalPan jälkeen hän siirtyi kaudeksi 1995–1996 TPS:ään. Mettovaara teki siellä toisella kaudellaan 1996–1997 tehot 20+17=37, joilla hän oli TPS:n toiseksi paras maalintekijä Kimmo Rintasen jälkeen sekä kolmanneksi paras pistemies Rintasen ja Marcus Thuressonin jälkeen. Mettovaaran tekemät tehopisteet ovat hänen yhden kauden ennätyksensä. Hän voitti keväällä 1997 SM-hopeaa.


title: Sami Mettovaara

text: Mettovaara siirtyi kaudeksi 1997–1998 Ruotsiin ja Elitserien-joukkue AIK IF:ään. Hän pelasi siellä 18 ottelua tehoin 4+2=6, kunnes Mettovaara palasi loppukaudeksi Suomeen ja siirtyi Jokereihin. Hän voitti keväällä 1998 SM-pronssia. Mettovaara jatkoi Jokereissa myös seuraavat kaksi kautta. Hän aloitti niistä toisen kauden 1999–2000 englantilaisessa Newcastle Jestersissä, mutta Mettovaara palasi sieltä kesken kauden Jokereihin, jossa hän voitti SM-hopeaa keväällä 2000.


title: Sami Mettovaara

text:
Vuodet 2000–2002 Mettovaara pelasi Elitserien-joukkue Luleå HF:ssä. Sen jälkeen hän palasi kasvattajaseuraansa Kärppiin ja teki joukkueen kanssa kaksivuotisen sopimuksen. Mettovaaran ensimmäinen kokonainen SM-liigakausi 2002–2003 Kärpissä toi 53 runkosarjaottelussa tehot 10+6=16. Hän voitti keväällä 2003 SM-hopeaa. Kauden jälkeen Kärppien silloinen päävalmentaja Kari Heikkilä pudotti Mettovaaran kauden 2003–2004 suunnitelmista ja hän oli sen kokonaan pelaamatta. Heinäkuussa 2004 hän siirtyi vuoden mittaisella sopimuksella Tanskan liigassa pelaavan AaB Ishockeyn riveihin. Mettovaara lopetti pelaajauransa kevääseen 2005.
Mettovaara on toiminut syksystä 2008 lähtien MTV3:n jääkiekkoasiantuntijana.


title: Kazlų Rūda

text: Kazlų Rūda on lounaisessa Liettuassa, Marijampolėn läänissä sijaitseva kaupunki. Se toimii Kazlų Rūdan kunnan hallinnollisena keskuksena. Vuonna 2010 kaupungin väkiluku oli 6 947 asukasta.


title: Kazlų Rūda

text: Kaupungissa sijaitsee Kazlų Rūdan rautatieasema.


title: Heikki Haario

text: Heikki Eino Tapani Haario (s. 31. elokuuta 1953 Vaasa) on sovelletun matematiikan professori sekä matematiikan ja fysiikan laitoksen johtaja Lappeenrannan teknillisessä yliopistossa. Haario väitteli filosofian tohtoriksi Helsingin yliopistossa vuonna 1979. Haario toimi assistenttina Helsingin yliopistossa vuosina 1978–1991 ja Suomen Akatemian tutkijana 1984–1986. Haario perusti vuonna 1992 matemaattisen konsultoinnin yrityksen, ProfMath Oy:n, jota hoiti päätoimisesti kymmenisen vuotta. Haario on erikoistunut teollisten prosessien mallintamiseen ja inversio-ongelmiin sekä mallien luotettavuuden analysointiin.


title: Heikki Haario

text: Haario palkittiin Lappeenrannan teknillisen yliopiston tukisäätiön 10 000 euron tiedepalkinnolla marraskuussa 2010.


title: Širvintos

text: Širvintos on läntisessä Liettuassa, Vilnan läänissä sijaitseva kaupunki. Se toimii Širvintosin kunnallispiirin hallinnollisena keskuksena. Vuonna 2010 kaupungin väkiluku oli 6 914 asukasta. Kaupungin nimi on peräisin sen vieressä kulkevasta Sirvinta-joesta.


title: Širvintos

text: Ensimmäinen kirjallinen maininta alueesta on 1300-luvulta, mutta ensimmäinen maininta kaupungista on vuodelta 1475. Kaupunki ei kuitenkaan ollut kauppareittien varrella, joten se ei laajentunut pitkään aikaan. Širvintosin piiri perustettiin 1950-luvulla, jolloin Širvintosin kaupunki aloitti kehittymisensä.


title: Širvintos

text: Puolan-Liettuan sodan aikana puolalaiset hyökkäsivät Keski-Liettuan tasavallaksi julistetulta alueelta Vilnasta pohjoiseen kohti Kaunasia Širvintosin, Giedraičian ja Kėdainiain suuntaan, mutta Liettualaiset saivat heidät pysäytettyä Širvintosin ja Giedraičian taisteluissa 17.-20. marraskuuta 1920.


title: Pekka Rönkkö

text: Pekka Rönkkö (18. joulukuuta 1954 Vammala – 15. lokakuuta 2001 Kemi) oli suomalainen taideasiantuntija ja Kemin taidemuseon intendentti. Hän oli Suomen merkittävimpiä pohjoissuomalaisen ja Lapin taiteen tutkijoita. Hänen aikanaan Kemin taidemuseon näyttelyt herättivät valtakunnallista huomiota ja sen kävijämäärät nousivat ajoin Suomen suurimmiksi.


title: Pekka Rönkkö

text: Rönkkö oli koulutukseltaan filosofian tohtori, joksi hän väitteli huhtikuussa 2001. Hänen väitöskirjansa käsitteli taiteilija Emilia Appelgrenia. Rönkkö kuoli saman vuoden lokakuussa sairauskohtaukseen 46-vuotiaana.


title: Šalčininkai

text: Šalčininkai on kaakkoisessa Liettuassa, Vilnan läänissä sijaitseva kaupunki. Se toimii Šalčininkain kunnallispiirin hallinnollisena keskuksena. Vuonna 2010 kaupungin väkiluku oli 6 488 asukasta.


title: Tom Sawyerin seikkailut (täsmennyssivu)

text: Tom Sawyerin seikkailut voi tarkoittaa:Mark Twainin romaanin päähenkilön mukaan on nimetty myös:


title: Matti Paananen (jalkapalloilija)

text: Matti Paananen (s. 25. heinäkuuta 1922) on entinen suomalainen jalkapalloilija.


title: Matti Paananen (jalkapalloilija)

text: Laitahyökkääjänä pelannut Paananen edusti koko uransa ajan Kotkan Työväen Palloilijoita vuosina 1943–1950. Kaikkiaan hän pelasi kolmen kauden aikana 23 pääsarjatason ottelua, joissa hän teki neljä maalia. Paananen edusti myös Suomen maajoukkuetta yhdessä A-maaottelussa 1948.


title: Lopen vaakuna

text: Lopen vaakuna on Lopen kunnan tunnus. Vaakunan aihe, jossa raudan symboli on uponnut aaltokoroisesti katkaistuun kilpeen, viittaa järvimalmin nostoon menneinä aikoina.


title: Lopen vaakuna

text: Vaakunan selitys on ”kilpi aaltokoroisesti puna-hopeakatkoinen; siinä vuorovärinen raudanmerkki.” Vaakunan on suunnitellut Olof Eriksson, ja Lopen kunnanvaltuusto hyväksyi sen kokouksissaan 27. kesäkuuta ja 17. syyskuuta 1952. Sisäasiainministeriö vahvisti vaakunan käyttöön 23. syyskuuta samana vuonna.


title: Toivo Paananen

text: Toivo Paananen (s. 21. toukokuuta 1914) on entinen suomalainen jalkapalloilija ja jalkapallovalmentaja.


title: Toivo Paananen

text: Tukimiehenä pelannut Paananen edusti koko uransa ajan Kotkan Työväen Palloilijoita 1938–1950. Kaikkiaan hän pelasi kolmen kauden aikana 43 mestaruussarjan ottelua, joissa hän teki kolme maalia. Paananen edusti myös Suomen maajoukkuetta yhdessä maaottelussa 1945.


title: Toivo Paananen

text: Pelaajauran jälkeen Paananen toimi KTP:n päävalmentajana ja johdatti seuran kahteen mestaruuteen 1951 ja 1952.


title: SOCOM 3: U.S. Navy SEALs

text:
SOCOM 3: U.S. Navy SEALs on PlayStation 2:lle kolmas julkaistu "SOCOM" -pelisarjan videopeli.
Pelissä on yksinpeli jossa komennetaan 4 sotilaan ryhmää eri tehtävissä eri puolilla maailmaa, pelissä on myös verkkomoninpeli jopa 32 pelaajalle samaan aikaan. SOCOM 3 ei juurikaan eroa paljoa edeltäjistään muuten kuin uusilla tehtävillä, kentillä ja muulla sisällöllä.


title: SOCOM 3: U.S. Navy SEALs

text: Yksinpeli on varsin monipuolinen ja sisältää erilaisia tehtäviä esim. panttivankien pelastamista,tuhoamista ja kuvien ottoa. Ennen tehtävään menoa pelaaja valitsee tavaransa; Pääaseen, pistoolin ja kranaatteja tai muita räjähteitä. Itse tehtävässä voi komentaa muita ryhmän sotilaita kymmenillä eri komennoilla, komentoja voi myös antaa PS2-Headsetilla, jolloin pelaaminen on entistäkin viihtyisämpää.


title: SOCOM 3: U.S. Navy SEALs

text: Moninpelissä pelataan maximissaan 32 pelaajan voimin, SEALit vastaan terroristit kussakin kentässä eri pelityyleillä esim. Suppression, Breatch, Escort jne.. Moninpeli on myös yhteensopiva PS2-Headsetin kanssa jolloin kavereiden kanssa on hauskempi kommunikoida, sekä suunnitteluhuoneessa että myös kentälläkin voi chattailla tietokoneen näppäimistöllä. Verkkopelissä on myös monia yhteisöjä ja pelaajien rankkeja & statseja. Verkkopeliin julkaistiin päivitys, mikä poisti useita eri bugeja, joita pelaajat käyttivät hyväkseen päästäkseen seinien sisälle ampumaan muita niin, että muut eivät voineet ampua heitä.


title: SOCOM 3: U.S. Navy SEALs

text: Moninpeliä on myös mahdollista pelata LAN-toiminnolla eli lähiverkossa.


title: Tom Sawyerin seikkailut (vuoden 1930 elokuva)

text: Tom Sawyerin seikkailut ("Tom Sawyer") on John Cromwellin ohjaama yhdysvaltalainen elokuva vuodelta 1930. Elokuva perustuu Mark Twainin samannimiseen romaaniin, ja oli romaanin ensimmäinen äänielokuvaversio. Elokuvaan tehtiin vuotta myöhemmin jatko-osa "Huckleberry Finnin seikkailut" lähes samoin näyttelijöin.


title: Mauri Paavilainen

text: Mauri Paavilainen (s. 9. syyskuuta 1944) on entinen suomalainen jalkapalloilija.


title: Mauri Paavilainen

text: Laitahyökkääjänä pelannut vasenjalkainen Paavilainen edusti urallaan Valkeakosken Hakaa 1962–1973, Tampereen Ilvestä 1975 sekä Pallo-Seppoja 1974 ja 1976–1978. Hän voitti Hakassa Suomen mestaruuden 1965, hopeaa 1963 ja pronssia 1966 sekä Suomen Cupin 1963 ja 1969. Kaikkiaan Paavilainen pelasi 11 kauden aikana 201 mestaruussarjan ottelua, joissa hän teki 31 maalia.


title: Mauri Paavilainen

text: Paavilainen pelasi maajoukkueessa kolme A-maaottelua vuosina 1963–1969.


title: Bats

text: Lepakkoliiga eli Bats on suomalainen rikollisjärjestö.


title: Bats

text: Perustajissa on Joensuun skinejä. Vaikka järjestö on täysin suomalaisperäinen, toimintaa paljon myös Ruotsissa ja Norjassa. Jäsenten tunnuksena on peukalon juureen tatuoitu lepakko. Jäseniä noin 20, joista puolet vankilassa. Jäsenet ovat syyllistyneet mm. huume- ja asekauppaan, talousrikoksiin ja räjähderikoksiin.


title: Bats

text: Batsin johdossa on Arto Miettinen, joka tuomittiin vuonna 2004 törkeästä huumausainerikoksesta kahdeksaksi vuodeksi ja kuudeksi kuukaudeksi vankeuteen. Hän johti vankilasta liigaansa, joka levitti viisi kiloa amfetamiinia, 5 000 ekstaasitablettia, yli 60 kiloa hasista ja 10 kiloa marihuanaa vuosien 2002-2003 aikana. Miettinen vapautui vuonna 2011.


title: Bats

text: Johtajiin on lukeutunut myös Kai Tallgren, joka on istunut 8,5 vuoden tuomion törkeästä huumausainerikoksesta. Tallgren on menestynyt erinomaisesti painonnostossa, mutta ura katkesi hänen jäätyään kiinni dopingista. Tallgren on sittemmin irtautunut liikkeestä.


title: Lestijärven kirkko

text: Lestijärven kirkko on puinen vuonna 1827 vihitty tasavartinen ristikirkko Lestijärvellä Keski-Pohjanmaalla. Lestijärven seurakunta lakkautettiin ja liitettiin 1. tammikuuta 2007 Toholammin seurakuntaan, jolle kirkko nykyään kuuluu.


title: Lestijärven kirkko

text: Lestijärven edellinen kirkko oli todettu pieneksi jo vuonna 1803. Ruotsin vallan aikana suositeltiin rakennettavaksi kivikirkkoja, mutta lestijärveläiset halusivat puisen ristikirkon, jossa on länsitorni. Uuden kirkon paikka oli jo katsottuna. Ensimmäisen suunnitelman teki Heikki Matinpoika Kuorikoski ( (1772 - 1847)), mutta sitä ei hyväksytty Tukholman yli-intendentinkonttorissa, vaan uuden suunnitelman keskitornillisesta ristikirkosta laati arkkitehti Gustaf af Sillén. Tätäkään suunnitelmaa ei hyväksytty. Kolmannessa suunnitelmassa oli allekirjoituksena A. N. Edelcranz ja se hyväksyttiin vuonna 1806. Rahan puute ja myös Suomen sota 1808–1809 viivästyttivät kirkon rakentamista. Rakennustyön teki Heikki Kuorikoski. Kirkosta tuli 21,20 metriä leveä ja 23,45 metriä pitkä ristikirkko, jolla oli korkeutta 8,60 metriä. Kirkko vihittiin käyttöön 23. syyskuuta 1827.


title: Lestijärven kirkko

text: Kirkon ulkomuotoa on muutettu useasti. Vuonna 1901 tehtiin muutostytöt, joissa kellotorni siirrettiin länsipäähän. Kirkon ikkunat saivat suippopäisen muodon ja niitä korotettiin, eteläsakaraan lisättiin ovi, vesikatosta tehtiin harjaa korottamalla jyrkempi ja sisäkattoakin korotettiin ja muotoiltiin uudestaan.


title: Lestijärven kirkko

text: Seuraava korjaus oli vuonna 1952, jolloin kirkkoon tehtiin urkulehteri, uusittiin penkit vanhat päätyfasadit säilyttäen ja tehtiin hirsiseinien lautavuoraus. Kirkko sai lämmityslaitteekseen kamiinat ja lämpötaloutta parannettiin myös lisäämällä yksinkertaisiin ikkunoihin sisäikkunat eli tuplat. Kamiinalämmitys vaihtui vuonna 1971 ilmalämmitysjärjestelmään, jossa lämmönlähteenä oli öljy. Kirkko liitettiin kaukolämpöverkkoon 1990-luvulla ja lämmönlähteeksi vaihtui hake.


title: Lestijärven kirkko

text: 1990-luvulla yläpohjaa lisäeristettiin, alapohjan tuuletusta on parannettu, ryömintätila siivottu ja kirkon kirijalka salaojitettu. Sisäänkäyntiin on lisätty luiska. Seinien ulkomaalaus on tehty 1980-luvulla, jolloin paanukatto myös tervattiin ja lisättiin vesikourut ja syöksytorvet lappeille. Sisämaalaus oli tehty paneloinnin yhteydessä 1950-luvulla.


title: Arto Miettinen

text: Arto Ilmari Miettinen on rikollisjärjestö Batsin johtaja, joka tuomittiin Vantaan käräjäoikeudessa törkeästä huumausainerikoksesta 8 vuoden ja 6 kuukauden vankeuteen vuonna 2004. Miettinen on syyllistynyt aiemmin murhaan. Hän on Ruotsin kansalainen.


title: Olavi Paavolainen (jalkapalloilija)

text: Olavi Paavolainen (s. 27. joulukuuta 1950) on suomalainen jalkapalloilija.


title: Olavi Paavolainen (jalkapalloilija)

text: Keskikentällä pelannut Paavolainen edusti koko uransa ajan Kokkolan Pallo-Veikkoja vuosina 1969–1981. Hän voitti seurassa Suomen mestaruuden 1969. Kaikkiaan Paavolainen pelasi 12 kauden aikana 194 mestaruussarjan ottelua, joissa hän teki kymmenen maalia.


title: Olavi Paavolainen (jalkapalloilija)

text: Paavolainen pelasi Suomen maajoukkueessa kaksi maaottelua 1973.


title: Conan the Barbarian (vuoden 2011 elokuva)

text: Conan the Barbarian on vuonna 2011 ilmestynyt kolmiulotteinen seikkailuelokuva, joka perustuu kirjailija Robert E. Howardin luomaan Conan barbaari -hahmoon. Elokuvalla ei ole yhteyttä Arnold Schwarzeneggerin tähdittämiin 1980-luvun Conan-elokuviin "Conan barbaari" (1982) ja "Conan hävittäjä" (1984).


text: Elokuvan pääroolissa on Jason Momoa ja muissa rooleissa muun muassa Rose McGowan, Stephen Lang, Ron Perlman ja Rachel Nichols. Elokuvan on ohjannut Marcus Nispel. Kuvaukset alkoivat Bulgariassa 15. maaliskuuta 2010 ja päättyivät 5. kesäkuuta 2010. Elokuvan ensi-ilta oli 19. elokuuta 2011, Suomessa 26. elokuuta. Elokuva muutettiin kolmiulotteiseksi jälkituotannossa. Elokuva ei menestynyt kaupallisesti.


text: Conanin isä murhataan ja kylä tuhotaan, minkä jälkeen hän vaeltaa vihamielisessä maailmassa toimien varkaana, merirosvona ja soturina. Conan etsii Khalar Zymiä, hänen heimonsa tuhoamisesta vastuussa olevaa sotaherraa. Matkallaan hän joutuu taistelemaan hirviöitä, Zymin kätyreitä ja Mariqueta, voimakasta noitaa vastaan.


title: Liekkipuu

text: Liekkipuu ("Delonix regia") on hernekasvien heimoon kuuluva punakukkainen puu.


title: Liekkipuu

text: Liekkipuu kasvaa parhaimmillaan 10–15 metriä korkeaksi. Puu on nopeakasvuinen. Latvus on puun pituutta leveämpi ja levittäytyy sateenvarjomaisesti. Rungon tyvellä on usein lankkumaisia pintajuuria. Lehtilapa on pituudeltaan 39–50 cm pitkä. Lehdet ovat heleän vihreitä, pitsimäisen hienojakoisia ja kaksikertaa parilehdykkäisiä. Pikkulehdyköitä voi olla lehteä kohden jopa tuhat. Ne taittuvat suppuun hämärän tullessa. Näyttävät kukat kasvavat pyöreähköissä, harsuissa kukinnoissa. Tulenpunaisissa kukissa on viisi lusikanmuotoista terälehteä, jotka kapenevat voimakkaasti tyveä kohti. Suurin terälehti on oranssi-punajuovainen. Halkaisijaltaan kukat ovat yli kymmensenttisiä ja ne kukkivat useiden viikkojen ajan. Liekkipuu on lintupölytteinen. Ruskea, litteä hedelmä on huomiota herättävä, jopa 60 cm pitkä ja 5 cm leveä, usein hieman ryppyinen tai mutkainen palko.


title: Liekkipuu

text: Lajin harvinaisessa muunnoksen (var. "flavida") kukat ovat väriltään kullankeltaisia.


title: Liekkipuu

text: Liekkipuu on alkujaan kotoisin Madagaskarilta, jossa luontaisia esiintyviä on jäljellä enää vähän. Luonnonvaraisena lajia on aikaisemmin pidetty vaarantuneena, mutta nykyisin se luokitellaan elinvoimaiseksi.


title: Liekkipuu

text: Näyttävän kukintansa takia liekkipuuta kasvatetaan koriste-, katu- ja varjopuuna monissa lämpimissä maissa. Kovaa puuainesta käytetään myös rakennuspuuksi. Kuoresta valmistetaan hartsia ja kuoresta ja kukista saadaan väriainetta.


title: Ove Sjöström

text: Ove Henrik Sjöström () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana Valkoisen armeijan jääkärijoukoissa.


title: Ove Sjöström

text: Sjöströmin vanhemmat olivat hovioikeuden asessori Gustaf Werner Sjöström ja Anna Charlotta Söderhjelm. Hän kirjoitti ylioppilaaksi Hangon ruotsalaisesta yhteiskoulusta vuonna 1909 ja liittyi Uusmaalaiseen osakuntaan. Opintojaan hän jatkoi vuosina 1909–1911 Helsingin yliopiston filosofisen tiedekunnan historiallis-kielitieteellisellä osastolla.


title: Ove Sjöström

text: Sjöström työskenteli sanomalehtimiehenä vuonna 1911 Hufvudstadsbladetissa ja vuosina 1912–1914 Viborgs Nyheterissä sekä vuonna 1915 Dagens Pressissä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 12. joulukuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 22. marraskuuta 1916 pataljoonan täydennysjoukkoon ja laskettiin edelleen siviilitöihin Saksaan 27. maaliskuuta 1917 alkaen. Hän palasi takaisin pataljoonan täydennysjoukkoon 14. elokuuta 1917 ja määrättiin 4. komppaniaan 19. elokuuta 1917, josta hänet palautettiin 17. marraskuuta 1917 takaisin pataljoonan täydennysjoukkoon hänellä ilmenneen sairauden takia.


title: Ove Sjöström

text: Sjöström saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 5. jääkäripataljoonan 2. komppaniaan. Hän kuoli 23. maaliskuuta 1918.


title: Belmont (Massachusetts)

text: Belmont on Middlesexin piirikunnassa sijaitseva kunta Massachusettsin osavaltiossa, Yhdysvalloissa. Heinäkuussa 2007 kunnassa oli 24 302 asukasta. Belmont sijaitsee Bostonin metropolialueella.


title: Belmont (Massachusetts)

text: Nykyinen Belmontin alue sai ensimmäiset asukkaansa vuonna 1636, kun Richard Saltonstall muutti sinne noin 40 perheen kanssa. He muuttivat Massachusetts Bayn siirtokunnasta sisämaahan perustamaan maanviljely-yhteisön. Asutuskeskusta kutsuttiin alkujaan paikallisen intiaaniheimon mukaan nimellä Pequosette, mutta nimi muutettiin pian Watertowniksi.


title: Belmont (Massachusetts)

text:
Vuonna 1805 Frederick Tudor alkoi keräämään jäätä Fresh Pond -järvestä. Teollisuus kasvoi, ja vuonna 1843 rakennettiin rautatie Tudorin satamalaitureilta Fresh Pondille. Belmontin kylä alkoi kasvaa rautatien asemien ympärille. Asukkaat alkoivat 1950-luvulla vaatia oman kunnan perustamista. Noin tuhat belmontilaista ilmaisivat vaatimuksen kylän erottamiseksi omaksi kokonaisuudekseen. Ehdotetun kunnan varakkain asukas John Perkins Cushing tuki hanketta huomattavasti, ja kunta nimettiinkin hänen noin 80 hehtaarin tilan Bellmontin mukaan.
Watertown, Waltham ja West Cambrige vastustivat uuden kunnan luomista. Tästä huolimatta 18. maaliskuuta 1859 muodostettiin Belmontin kunta. Kunnan pinta-alaksi tuli 12,95 neliökilometriä, ja siitä 7,3 neliökilometriä oli halkaistu West Cambrigestä, 5,85 neliökilometriä Watertonista ja 1,74 neliökilometriä Walthamista. Asukkaita Belmontissa oli 1 175. Kunta oli maatalouskeskus, ja siellä tuotettiin muun muassa selleriä, tomaatteja, kurkkuja, marjoja ja pieniä hedelmiä.


title: Belmont (Massachusetts)

text: Vuonna 1880 Belmontin kunnasta leikattiin 2,31 neliökilometrin alue pois ja se liitettiin Cambridgen kaupunkiin. Liitoksessa Cambridgeen siirtyi toinen puolisko Fresh Pond -järvestä. Tarve liitokselle syntyi, kun Belmontiin järven rannalle rakennettiin teurastamo. Tapaus herätti keskustelua, sillä Cambridge sai suurimman osan juomavedestään Fresh Pondista. Myöhemmin Belmontin alue on pienentynyt vielä hieman lisää, kun Route 2 -tietä on levennetty.


title: Belmont (Massachusetts)

text: Belmontin asukasluku on tuplaantunut 1900-luvulla, ja kunta ei ole enää maatalousyhteisö.


title: Belmont (Massachusetts)

text: Belmontin kunnallishallinnon toimeenpanovaltaa käyttää kolmihenkinen valtuusto, joka nimittää kunnanjohtajan hoitamaan päivittäisiä asioita. Belmontin lakia säätävä elin on kansalaiskokous, jossa on 288 jäsentä, 36 jokaisesta piiristä. Se kokoontuu keväällä kerran vuodessa päättämään tulevasta budjetista ja hyväksymään uusia lakeja.


title: Etelä-Saimaa (järvi)

text: Etelä-Saimaa, joka joskus tunnetaan nimellä Saimaa, on Etelä-Savossa ja Etelä-Karjalassa sijaitseva järvi. Se on Puumalansalmen eteläpuolelle jäävä osa Suur-Saimaata. Etelä-Saimaan pinta-ala on lähteestä riippuen noin 1 377 tai 1 490 neliökilometriä.


title: Etelä-Saimaa (järvi)

text: Toinen salpausselkä eli Kyläniemi jakaa Etelä-Saimaan kahteen osaan. Eteläisen osan pinta-ala on 621 km² ja keskisyvyys 8,4 m.


title: Etelä-Saimaa (järvi)

text: Etelä-Saimaan eteläosassa on Taipalsaaren laaja saaristo. Järven itäosassa on useita laajoja saaria, kuten Äitsaari ja Salosaari. Luoteessa Etelä-Saimaa jakautuu useisiin salmien yhdistämiin järvenselkiin, kuten Luonteri, Yövesi ja Louhivesi.


title: Etelä-Saimaa (järvi)

text: Etelä-Saimaa on Vuoksen vesistön varsinainen pääjärvi. Järven kaakkoisosasta Vuoksenniskalta lähtee vesistön laskujoki Vuoksi, joka virtaa Laatokkaan.


title: Water

text: Water (englantia, suom. 'vesi') voi tarkoittaa seuraavia asioita:


title: Huckleberry Finnin seikkailut (vuoden 1931 elokuva)

text: Huckleberry Finnin seikkailut ("Huckleberry Finn") on Norman Taurogin ohjaama yhdysvaltalainen elokuva vuodelta 1931. Elokuva perustuu Mark Twainin samannimiseen romaaniin. Elokuva oli seuraaja Paramountin edellisenä vuonna valmistuneelle "Tom Sawyerin seikkailuille".


title: Paul Sirmeikkö

text: Paul Sirmeikkö (14. marraskuuta 1914 Vaasa – 3. kesäkuuta 1993 Helsinki) oli suomalainen toimittaja.


title: Paul Sirmeikkö

text: Sirmeikkö aloitti toimittajanuransa vuonna 1942 Suomen Tietotoimistossa (STT). Vuonna 1948 hän aloitti Suomen Voimistelu- ja Urheiluliiton (SVUL) julkaiseman Urheilu-nimisen lehden päätoimittajana ja vuonna 1951 Suomen Urheilulehden päätoimittajana, kun Urheilu ja SVUL:n ostama Suomen Urheilulehti oli yhdistetty. Hän työskenteli Suomen Urheilulehden päätoimittajana vuoteen 1967, minkä jälkeen hän toimi lehden erikoistoimittajana ja kolumnistina sekä eläkkeelle jäämisensä jälkeen avustajana. Paitsi omalla nimellään, Sirmeikkö kirjoitti lehteen myös nimimerkillä Turnari. Vuosina 1967–1972 hän työskenteli Suomen Valtakunnan Urheiluliitoksi nimensä muuttaneen SVUL:n tiedotuspäällikkönä.


title: Paul Sirmeikkö

text: Urheilulajeista erityisen läheinen Sirmeikölle oli voimistelu. Hän toimi useissa kansainvälisissä kilpailuissa voimistelun arvostelutuomarina, muun muassa vuoden 1956 Melbournen olympialaisissa, ja vuosina 1949–1950 hän oli Suomen Voimisteluliiton (SVL) hallituksen jäsen. Hän oli myös yleisurheilun asiantuntija.


title: Paul Sirmeikkö

text: Sirmeikkö oli tekemässä muutamia kirjoja. Hän toimitti muun muassa Suomen Urheiluliiton historiikit "Yleisurheilumme maineen tieltä : Suomen Urheiluliitto 1906–1956" (yhdessä Sulo Kolkan kanssa) ja "Yleisurheilumme maineen tieltä 2 : Suomen Urheiluliitto 1956–1966" sekä teki SVUL:n historiikin "Suomen Voimistelu- ja Urheiluliitto (SVUL) 1900–1960" yhdessä Aimo Halilan ja Kallio Kotkaksen kanssa.


title: Harri Eljanko

text: Harri Eljanko (vuoteen 1934 Harold Ekqvist, 6. marraskuuta 1900 Helsinki – 13. heinäkuuta 2001 Helsinki) oli suomalainen urheilutoimittaja ja yleisurheilija. Eljanko käytti kirjoituksissaan nimimerkkiä Hammas.


title: Harri Eljanko

text: Eljanko teki suuren osan työurastaan Suomen Urheilulehdessä. Hän työskenteli lehdessä vuosina 1929–1938 ja 1942–1965, joista vuodet 1942–1950 päätoimittajana, minkä jälkeen hän toimi 1990-luvun alkuun asti lehden avustajana. Hän kirjoitti ensimmäiset lehtijuttunsa 17-vuotiaana, joten hänen uransa lehtikirjoittajana kesti noin 75 vuotta.


title: Harri Eljanko

text: Paitsi lehtitoimittajana, Eljanko toimi myös urheiluselostajana. Hän selosti radiossa vuoden 1936 Garmisch-Partenkirchenin talviolympialaisia. Hän oli myös tekemässä useita kirjoja, joihin lukeutuivat muun muassa "Huippu-urheilun historia" (toimitti Martti Jukolan alun perin tekemän kirjan kolmannen, täydennetyn painoksen vuonna 1956), "Suomen hiihdon historia 1886–1968" ja "Vuosisata rautatieläisurheilua : VRU (Valtionrautateiden urheilu) 1946–1970".


title: Harri Eljanko

text: Eljanko kilpaili yleisurheilu-urallaan juoksijana. Hän voitti Suomen-mestaruuden 800 metrin juoksussa vuonna 1927, 4 × 2 000 ja 4 × 1 500 metrin viestijuoksussa vuonna 1925 sekä 4 × 400 metrin viestijuoksussa vuonna 1929. Vuonna 1925 hän kilpaili 800 metrillä ensimmäisessä Suomi–Ruotsi-maaottelussa. Hän tuli otteluun Paavo Nurmen vetäydyttyä 800 metrin kilpailusta ja Nurmelle nimetyn varamiehen sairastuttua. Eljanko sijoittui kilpailussa toiseksi ajalla 1.58,5.


title: Harri Eljanko

text: Eljanko palkittiin työstään urheilun parissa Suomen urheilun kultaisella ansioristillä vuonna 1956. Hän sai myös sosiaalineuvoksen arvonimen.


title: Yleisurheilu kesäolympialaisissa 1952 – miesten 100 m

text: Helsingin olympiakisojen miesten 100 metrin juoksuun osallistui 72 urheilijaa edustaen 33 kansallisuutta. Kilpailupäivät olivat 20.–21. heinäkuuta. Virallisissa tuloksissa käytettiin käsiaikaa, jossa on aikamoisia heittoja, esimerkiksi Tavisalon sähköinen aika viidennessä erässä oli 11,30.


text: Jokaisesta erästä kaksi nopeinta jatkoon.


text:
Erä yksi
Erä kaksi
Erä kolme
Erä neljä
Erä viisi
Erä kuusi
Erä seitsemän
Erä kahdeksan
Erä yhdeksän
Erä kymmenen
Erä yksitoista
Erä kaksitoista


text: Jokaisesta erästä kolme nopeinta jatkoon.


text:
Erä yksi
Erä kaksi
Erä kolme
Erä neljä


text: Kummastakin erästä kolme nopeinta loppukilpailuun.


text:
Erä yksi
Erä kaksi


title: Risto Taimi

text: Risto Tapani Taimi (30. lokakuuta 1932 Turku – 18. maaliskuuta 2006 Turku) oli suomalainen urheilutoimittaja.


title: Risto Taimi

text: Taimi työskenteli vuonna 1953 alkaneella toimittajanurallaan pisimpään Turun Sanomien palveluksessa. Hän aloitti vuonna 1978 lehden urheilutoimituksen päällikkönä ja jäi eläkkeelle vuonna 1997 lehden erikoistoimittajana. Vuosina 1971–1973 hän toimi Suomen Urheilulehden päätoimittajana. Hän työskenteli urallaan myös muun muassa TUL-lehden ja Veikkaajan toimittajana sekä Työväen Urheiluseurojen Keskusliiton (TUK) tiedotuspäällikkönä.


title: Risto Taimi

text: Taimi oli tekemässä muutamia kirjoja. Hän kirjoitti muun muassa Pekka Vasalan muistelmateoksen "Mitalin toinen puoli" (1974) sekä Turun Toverien historiikit "50 vuotta urheilun hyväksi" (1979) ja "Turun Toverit 1979–1989" (1989). Hän oli myös tekemässä Turun Lyseon, josta itse kirjoitti ylioppilaaksi vuonna 1952, 90-vuotisjuhlakirjaa "Matkalla elämään" (1993) ja 100-vuotisjuhlakirjaa "Tulevaisuutta rakentamassa" (2003).


title: Risto Taimi

text: Taimi sai työstään urheilun parissa Suomen liikuntakulttuurin ja urheilun kultaisen ansioristin vuonna 2003. Suomen Valmentajat ry nimesi hänet vuonna 1996 vuoden toimittajaksi ja Suomen Urheiluliitto palkitsi hänet vuonna 1997 Lasse Virén -mitalilla. Hänen saamiinsa kunnianosoituksiin kuului myös Turun Urheilutoimittajien Kerhon kunnianpuheenjohtajuus, joka myönnettiin hänellä vuonna 2001 hänen toimittuaan sitä ennen kaksi vuosikymmentä kerhon puheenjohtajana.


title: Risto Taimi

text: Taimen puoliso oli muotitoimittaja Eija Taimi. Hän jäi leskeksi 1980-luvulla.


title: Olavi Hurri

text: Olavi Hurri (30. marraskuuta 1927 Helsinki – 29. lokakuuta 2010 Tornio) oli suomalainen päätoimittaja ja toiminnanjohtaja. Hänelle myönnettiin ansioistaan opetusneuvoksen arvonimi.


title: Olavi Hurri

text: Hurri työskenteli päätoimittajana lehdissä Työn Voima 1950-luvulla ja Me-lehti vuosina 1975–1979. Hän työskenteli Työväen Sivistysliiton pääsihteerinä vuodet 1963–1973, jona aikana hän nosti järjestön kansansivistysjärjestöjen merkittävimpiin. Tuona aikana liitto muun muassa julkaisi työväenmusiikkilevyjä ja käynnisti 1972 Valkeakoskella pidettävän Työväen Musiikkitapahtuman. Hurri kirjoitti järjestöhistorioita ja kaksi poliitikkoelämäkertaa.


title: Olavi Hurri

text: Hurrin mukaan Lex Hurriksi kutsuttu laki takaa järjestömuotoiselle sivistyölle taloudellisen tuen, ja tätä hän oli edistämässä Valtion kansansivistyslautakunnan puheenjohtajana. Hän oli Kulutusosuuskuntien keskusliiton valistupäällikkö vuoteen 1979 ja sen jälkeen Kansan sivistysrahaston asiamies.


title: Olavi Hurri

text: Hurri oli vähän ennen kuolemaansa muuttanut Tornioon, jossa hän kuoli. Lappi oli hänen mielipaikkansa.


title: Ronnie Kranck

text: Ronnie Kranck (13. toukokuuta 1931 Helsinki – 1. tammikuuta 2014 Porvoo) oli suomalainen muusikko ja äänittäjä. Hän toimi äänittäjänä Neitsytpolku 1:n studiossa ja Finnvox-studiossa.


title: Ronnie Kranck

text: Kranckilla oli oma orkesteri joka muodostui seuraavista muusikoista..


title: Ronnie Kranck

text: Eräässä vaiheessa orkesterissa soitti myös Gusse Rössi tenorisaksofonia.


title: Ronnie Kranck

text: Ronnie Kranckin orkesterin levyttämää, Rauno Lehtisen säveltämää ”Letkis”-sävelmää pidetään ensimmäisenä suomalaisena kansainvälistä suosiota saavuttaneena pop-hittinä.


title: Palovakuutus

text: Palovakuutus on vakuutustoimen haara, jonka tarkoituksena on tulipalon tai siihen verrattavan tapahtuman omaisuudelle tuottaman taloudellisen vahingon korvaaminen. Kuuluu nykyisin vahinkovakuutuksen piiriin, joka puolestaan jakautuu kiinteistö- ja irtaimistovakuutukseen. Nykyisin palovakuutus yleensä sisältyy mm. kotivakuutukseen.


title: Palovakuutus

text: Jo Maunu Eerikinpojan säätämässä laissa 1347 oli määräyksiä paloavusta, joita sovellettiin Suomessa aina vuoteen 1908 asti.


title: Palovakuutus

text:
Ensimmäinen Suomen palovakuutusyritys oli 1816 Turussa perustettu Suomen palovakuutuskonttori, joka kuitenkin taloudellisesti kaatui Turun palossa 1827.
Muita Suomen vanhimpia palovakuutusyhtiöitä olivat Kaupunkien keskinäinen palovakuutusyhtiö, Suomen yleinen paloapuyhtiö eli myöhemmin Tarmo (per. 1832-1971) ja Suomen maalaisten keskinäinen paloapuyhtiö (per. 1857).


title: Palovakuutus

text: Keskinäinen vakuutusyhtiö Tarmo fuusioitui vakuutusyhtiö Sammon kanssa 1971. Suomen maalaisten paloapuyhtiö fuusioitui puolestaan vakuutusyhtiö Auran kanssa. Teollisuuden vakuuttaminen hoidettiin ensin Suomessa sijainneiden ulkomaisten yhtiöiden Suomeen perustamien sivukonttoreiden kautta, kunnes Suomen Sahanomistajien paloapuyhtiö perustettiin ja Teollisuuden harjoittajien keskinäinen palovakuutusyhtiö 1902, yhtiöt fuusioituivat myöhemmin, jolloin syntyi Teollisuusvakuutus.


title: Palovakuutus

text: Vuonna 1950 Suomessa oli 31 palovakuutustoimintaa harjoittavaa yhtiötä ja 275 paikallista palovakuutus yhdistystä. Suurimmat yhtiöt olivat Teollisuuspalo, Pohjola, Sampo, Sahapalo, Fennia, Kaupunkien yleinen ja Tarmo.


title: Norman Frederick Ticehurst

text: Norman Frederick Ticehurst (1. heinäkuuta 1873 St. Leonards-on-Sea, Sussex – 5. joulukuuta 1969 St. Leonards-on-Sea) oli englantilainen lääkäri ja lintutieteilijä.